cyanic-selkie/wikianc huggingface dataset:
ᱢᱟᱱᱰᱟᱨ ᱵᱚᱱᱚᱛ
ᱚᱛᱱᱚᱜ
ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱓᱘.᱒᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱢᱟᱱᱰᱟᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱱᱰᱟᱨ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱒᱘,᱕᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱖᱖,᱑᱓᱔ (᱕᱑%) ᱠᱚᱲᱟ ᱟᱨ ᱖᱓,᱔᱕᱑ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱙,᱕᱙᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑,᱖᱔᱙ (᱑.᱒᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗᱗,᱑᱔᱓ (᱕᱙.᱙᱙%) ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱭᱟᱜ ᱥᱟᱭᱠᱚᱲᱟ ᱫᱚ ᱵᱚᱱᱚᱛ ᱨᱮ ᱦᱚᱲ ᱮᱞ (ᱟᱹᱛᱩ ᱫᱤᱥᱚᱢ) ᱨᱮᱱᱟᱜ ᱔᱗.᱖᱗% ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱙᱑᱔,᱒᱕᱓ ᱜᱚᱴᱟᱝ ᱦᱚᱲ ᱨᱮ ᱟᱹᱫᱤᱵᱟᱹᱥᱤ ᱫᱚ ᱑,᱐᱔᱒,᱐᱑᱖ ᱦᱚᱲ ᱫᱚ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱓᱕.᱗᱖% ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱘.᱒᱐% ᱦᱚᱲ ᱮᱞ ᱫᱚ ᱩᱨᱟᱹᱶ ᱟᱨ ᱑᱐.᱓᱐% ᱫᱚ ᱢᱩᱱᱰᱟᱹ ᱫᱚ ᱢᱩᱬ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱟᱹᱫᱤᱵᱟᱹᱥᱤ ᱫᱚ ᱞᱳᱦᱨᱟ (᱒.᱔᱖%), ᱵᱮᱫᱤᱭᱟ (᱑.᱓᱒%) ᱟᱨ ᱢᱟᱦᱞᱤ (᱑.᱐᱙%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱓,᱗᱐᱙ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱖᱗.᱖᱓%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱒,᱐᱑᱕ (᱗᱖.᱒᱘%) ᱠᱚᱲᱟ ᱟᱨ ᱓᱑,᱖᱙᱔ (᱕᱘.᱗᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱺᱪᱤ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱨᱟᱺᱪᱤ-ᱴᱚᱨᱤ ᱞᱟᱭᱤᱱ ᱴᱷᱮᱱ ᱛᱚᱝᱜᱚᱨᱵᱟᱥᱩᱞᱤ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱮᱥᱚᱱᱟ
thumb| ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱟᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱚᱨᱩᱶᱟ ᱵᱞᱚᱠ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱠᱮᱥᱚᱱᱟ (English:Kesana, Odia:କେଶନା) ᱾ ᱱᱚᱣᱟ ᱥᱩᱨ ᱨᱮ ᱢᱮᱱᱟᱜ ᱠᱷᱤᱪᱤᱝ ᱠᱤᱪᱚᱠᱮᱥᱣᱚᱨᱤ ᱢᱩᱱᱫᱨᱤ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ, ᱢᱚᱭᱩᱨᱵᱷᱚᱸᱡ ᱨᱮᱱᱟᱜ ᱢᱤᱫ ᱥᱚᱵᱰᱤᱵᱷᱤᱡᱚᱱ ᱠᱚᱨᱚᱱᱡᱤᱭᱟᱹ ᱠᱷᱚᱱ ᱒᱙ᱹ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱼᱟ ᱾ ᱵᱟᱨᱤᱯᱟᱫᱟ ᱠᱷᱚᱱᱟᱜ ᱑᱒᱙ᱹ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱼᱟ᱾ ᱱᱚᱣᱟ ᱨᱮᱱᱟᱜ ᱥᱩᱯᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱵᱷᱩᱵᱚᱱᱮᱥᱣᱚᱨ ᱠᱟᱱᱟ ᱡᱟᱦᱟᱸ ᱫᱚ ᱒᱗᱐ ᱠᱤᱞᱚᱢᱤᱴᱚᱨᱼᱟ, ᱠᱚᱞᱠᱟᱛᱟ ᱨᱮᱱᱟᱜ ᱩᱰᱟᱝ ᱰᱟᱹᱦᱤ ᱠᱷᱚᱱ ᱦᱚᱸ ᱒᱔᱐ ᱠᱤᱞᱚᱢᱤᱴᱚᱨ ᱥᱟᱹᱜᱤᱧᱼᱟ ᱾ ᱢᱤᱫ ᱦᱚᱥ ᱵᱷᱩᱵᱚᱱᱮᱥᱣᱚᱨ ᱠᱷᱚᱱ ᱠᱚᱨᱚᱧᱤᱭᱟᱹ ᱟᱨ ᱵᱟᱝ ᱡᱚᱥᱤᱯᱩᱨ ᱥᱚᱡᱷᱮ ᱵᱚᱥ ᱛᱮ ᱥᱴᱮᱨ ᱠᱟᱛᱮᱫ ᱠᱮᱥᱚᱱᱟᱭ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ᱠᱚᱞᱠᱟᱛᱟ ᱠᱷᱚᱱ ᱦᱚᱸ ᱢᱤᱫ ᱦᱚᱲ ᱵᱟᱞᱮᱥᱣᱚᱨ ᱫᱷᱟᱹᱵᱤᱡ ᱴᱨᱮᱱ ᱛᱮ ᱚᱱᱰᱮ ᱠᱷᱳᱱ ᱠᱚᱨᱚᱧᱤᱭᱟᱹ ᱟᱨ ᱵᱟᱝ ᱡᱚᱥᱤᱯᱩᱨ ᱥᱚᱡᱷᱮ ᱵᱚᱥ ᱛᱮ ᱥᱴᱮᱨ ᱠᱟᱛᱮᱫ ᱠᱮᱥᱚᱱᱟᱭ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱟᱨ ᱵᱟᱝ ᱵᱟᱞᱮᱥᱣᱚᱨ ᱠᱷᱚᱱ ᱵᱟᱹᱨᱯᱟᱫᱟ ᱟᱨ ᱚᱱᱰᱮ ᱠᱷᱚᱱ ᱠᱮᱥᱚᱱᱟ ᱥᱮᱴᱮᱨᱚᱜ ᱮ ᱵᱮᱵᱚᱥᱛᱟ ᱫᱟᱲᱮ ᱭᱟᱜᱼᱟ ᱾ ᱿ ᱡᱷᱟᱨᱠᱟᱱᱰ ᱫᱤᱥᱚᱢ ᱨᱮᱱᱟᱜ ᱨᱟᱸᱪᱤ ᱟᱨ ᱡᱟᱢᱥᱮᱫᱯᱩᱨ ᱠᱷᱳᱱ ᱦᱚᱸ ᱱᱚᱣᱟ ᱥᱩᱨ ᱜᱮᱭᱟ ᱾ ᱨᱟᱸᱪᱤ ᱠᱷᱚᱱ ᱒᱓᱖ ᱠᱤᱞᱚᱢᱤᱴᱚᱨ ᱦᱩᱭᱩᱜ ᱠᱟᱱ ᱚᱠᱛᱚᱨᱮ ᱡᱟᱢᱥᱮᱫᱯᱩᱨ ᱠᱷᱚᱱ ᱑᱓᱑ ᱠᱤᱞᱚᱢᱤᱴᱚᱨ ᱦᱩᱭᱩᱜᱼᱟ ᱾ᱡᱟᱢᱥᱮᱫᱯᱩᱨ ᱟᱨ ᱨᱟᱸᱪᱤ ᱠᱷᱚᱱ ᱠᱮᱥᱚᱱᱟ ᱪᱟᱞᱟᱜ ᱦᱩᱭᱩᱜ ᱠᱷᱟᱱ ᱪᱟᱸᱭᱵᱟᱥᱟ ᱥᱮᱫ ᱛᱮ ᱠᱮᱶᱡᱷᱚᱨ ᱴᱟᱴᱟ ᱰᱟᱦᱟᱨ ᱠᱷᱚᱱ ᱵᱟᱹᱨᱯᱟᱫᱟ ᱦᱚᱨ ᱥᱟᱵ ᱞᱮᱠᱷᱟᱱ ᱞᱟᱜᱮ ᱥᱮᱴᱮᱨᱼᱟ ᱾
ᱩᱯᱩᱨᱩᱢ
thumb| ᱱᱚᱣᱟ ᱟᱹᱛᱩ ᱨᱤᱱ ᱥᱟᱱᱟᱢ ᱦᱚᱲ ᱟᱨ ᱥᱟᱱᱟᱢ ᱜᱷᱟᱨᱚᱱᱡᱽ ᱨᱮ ᱢᱩᱜᱩᱱᱤ ᱫᱷᱤᱨᱤ ᱨᱤᱱ ᱵᱟᱰᱚᱦᱤ ᱢᱮᱱᱟᱜ ᱠᱚᱣᱟ ᱾ ᱢᱩᱜᱩᱱᱤ ᱫᱷᱤᱨᱤ ᱛᱮ ᱢᱩᱴᱷᱟᱹᱱ ᱵᱮᱱᱟᱣ ᱟᱨ ᱚᱱᱟ ᱤᱫᱤ ᱠᱟᱛᱮᱫ ᱵᱮᱣᱥᱟᱭ ᱫᱚ ᱥᱟᱱᱟᱢ ᱦᱚᱲᱼᱟ ᱠᱟᱹᱢᱤ ᱠᱟᱱᱟ ᱾ ᱱᱚᱣᱟ ᱠᱟᱹᱢᱤ ᱫᱚ ᱟᱹᱰᱤ ᱥᱮᱫᱟᱭ ᱨᱟᱡ ᱨᱟᱯᱟᱡ ᱚᱢᱚᱲ ᱠᱷᱚᱱ ᱠᱚ ᱪᱷᱩᱴᱟᱹᱣ ᱦᱮᱡ ᱟᱠᱟᱱᱟ ᱾ ᱯᱟᱹᱦᱤᱞ ᱫᱚ ᱫᱷᱤᱨᱤ ᱠᱷᱩᱫᱟᱹᱭ ᱥᱩᱢᱩᱝ ᱛᱮ ᱠᱚ ᱠᱟᱹᱢᱤ ᱛᱟᱦᱮᱸᱫ ᱾ ᱡᱩᱜ ᱵᱚᱫᱚᱞ ᱥᱟᱶ ᱛᱮ ᱱᱮᱛᱟᱨ ᱢᱮᱥᱤᱱ ᱛᱮᱦᱚᱸᱠᱚ ᱠᱟ,ᱢᱤ ᱠᱟᱱᱟ ᱿ ᱚᱱᱟ ᱠᱷᱟᱹᱛᱤᱨ ᱱᱮᱛᱟᱨ ᱫᱚ ᱟᱹᱰᱤ ᱠᱚᱢ ᱫᱤᱱ ᱨᱮ ᱟᱹᱰᱤᱜᱟᱱ ᱠᱚ ᱠᱟᱹᱢᱤ ᱫᱟᱲᱮᱭᱟᱜ ᱠᱟᱱᱟ ᱾ ᱡᱟᱦᱟᱸᱭ ᱡᱮ ᱡᱟᱦᱟᱨ ᱡᱟᱦᱟᱸᱞᱮᱠᱟ ᱜᱚᱲᱦᱚᱱ ᱨᱮᱱᱟᱜ ᱱᱟ ᱱᱟ ᱦᱩᱱᱟᱹᱨ ᱡᱩᱛ ᱥᱟᱱᱟ ᱮᱭᱟ ᱚᱱᱠᱟ ᱠᱟᱹᱢᱤ ᱞᱟᱹᱜᱤᱫᱽ ᱦᱚᱸ ᱠᱚ ᱡᱩᱛ ᱜᱮᱭᱟ ᱾ᱟᱠᱚᱣᱟᱜ ᱵᱮᱯᱟᱨ ᱳᱫᱤᱥᱟ ᱯᱚᱱᱚᱛ ᱥᱟᱶ ᱯᱩᱲᱥᱟᱹ ᱵᱮᱸᱜᱚᱞ ᱡᱷᱟᱨᱠᱟᱸᱰ ᱫᱷᱟᱹᱵᱤᱡ ᱱᱚᱣᱟ ᱟᱹᱛᱩ ᱨᱮᱱᱟᱜ ᱵᱮᱯᱟᱨ ᱥᱮᱴᱮᱨ ᱟᱠᱟᱱᱟ ᱾ ᱡᱟᱹᱥᱛᱤ ᱠᱟᱭ ᱛᱮ ᱢᱟᱹᱱᱢᱤ ᱢᱩᱴᱷᱟᱹᱱ, ᱢᱩᱱᱫᱨᱤ ᱠᱚᱨᱮ ᱫᱳᱲᱚᱢ ᱞᱟᱹᱜᱤᱫᱽ ᱵᱚᱸᱜᱟ ᱢᱩᱴᱷᱟᱹᱱ, ᱟᱨ ᱜᱩᱲᱜᱩ ᱨᱤᱫ ᱫᱷᱤᱨᱤ, ᱦᱮᱢ ᱫᱚᱥᱛᱟ ᱟᱨ ᱚᱲᱟᱜ ᱠᱚᱨᱮ ᱥᱟᱡᱟᱣ ᱞᱮᱠᱟᱱᱜ ᱥᱟᱯᱟᱵ ᱠᱚ ᱦᱚᱸ ᱢᱩᱜᱩᱱᱤ ᱫᱷᱤᱨᱤ ᱛᱮ ᱠᱚ ᱡᱩᱛ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱧᱮᱞᱡᱚᱝ ᱴᱷᱟᱶ
ᱠᱷᱟᱨᱩᱨᱟᱦᱚ
ᱠᱷᱟᱨᱩᱨᱟᱦᱚ (ᱟᱥᱟᱱᱤᱥᱺ খাজুৰাহো; ᱤᱝᱨᱟᱹᱡᱤ: Khajuraho), ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱪᱷᱚᱛᱨᱚᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱱᱟᱜᱟᱨ ᱯᱟᱧᱪᱟᱭᱟᱛ ᱥᱟᱥᱤᱛ ᱱᱟᱝᱜᱽᱨᱟᱦᱟ ᱠᱟᱱᱟ᱾ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱠᱷᱟᱡᱩᱨᱟᱦᱚ ᱫᱤᱱᱤᱥᱟᱹ ᱠᱚ ᱧᱩᱛᱩᱢ ᱛᱮ ᱱᱟᱢᱰᱟᱠ ᱜᱮᱭᱟ᱾ ᱠᱷᱟᱡᱩᱨᱟᱦᱚ ᱨᱮᱭᱟᱜ ᱫᱤᱱᱤᱥᱟᱹ ᱠᱚ ᱫᱚ ᱯᱟᱨᱯᱩᱛ ᱨᱮ ᱡᱷᱟᱲᱟ ᱪᱟᱱᱫᱮᱞᱟ ᱨᱟᱡᱽ ᱵᱚᱸᱥᱥᱚ ᱦᱚᱛᱮᱛᱮ ᱙᱕᱐ ᱠᱷᱚᱱ ᱑᱐᱕᱐ ᱵᱷᱤᱛᱨᱤ ᱨᱮ ᱵᱮᱱᱟᱣ ᱟᱠᱟᱱᱟ᱾ ᱱᱤᱭᱟᱹ ᱚᱠᱛᱮ ᱫᱚ ᱛᱟᱦᱮᱸᱠᱟᱱᱟ ᱚᱱᱟ ᱨᱟᱡᱽ ᱵᱚᱸᱥᱥᱚ ᱨᱮᱭᱟᱜ ᱥᱚᱱᱟᱞᱤ ᱡᱩᱜᱽ᱾ ᱱᱟᱦᱟᱜ ᱱᱤᱭᱟᱹ ᱫᱤᱱᱤᱥᱟᱹ ᱠᱚ ᱡᱟᱸᱦᱚᱸ ᱚᱠᱠᱷᱚ ᱨᱮ ᱢᱮᱱᱟᱜ-ᱟ ᱱᱚᱶᱟ ᱠᱚ ᱫᱚ ᱦᱤᱱᱫᱩ ᱟᱨ ᱡᱳᱭᱱ ᱫᱷᱚᱨᱚᱢ ᱨᱮᱭᱟᱜ ᱜᱚᱲᱦᱚᱱ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱭᱢᱟ ᱥᱛᱷᱟᱯᱚᱛᱛᱚ ᱨᱮᱭᱟᱜ ᱢᱤᱥᱟ ᱢᱮᱱᱟᱜ-ᱟ᱾ ᱖ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱵᱮᱲᱦᱟᱭᱛᱮ ᱘᱕ ᱜᱚᱴᱟᱝ ᱢᱢᱚᱱᱫᱤᱨ ᱠᱠᱚ ᱵᱵᱷᱤᱛᱨᱤ ᱨᱮ ᱮᱠᱮᱱ ᱒᱒ ᱜᱚᱴᱮᱱ ᱢᱚᱱᱫᱤᱨ ᱜᱮ ᱥᱟᱨᱮᱡ ᱟᱠᱟᱱᱟ᱾ ᱱᱤᱭᱟᱹ ᱢᱩᱱᱫᱤᱞ ᱠᱚ ᱫᱚ ᱑᱐ ᱥᱟᱭᱟᱱᱟᱜ ᱥᱮᱨᱢᱟ ᱨᱮ ᱪᱟᱱᱫᱮᱞ ᱨᱟᱡᱽ ᱵᱚᱸᱥᱥᱚ ᱨᱮᱱ ᱠᱚ ᱵᱮᱱᱟᱣ ᱚᱪᱚᱣᱟᱠᱟᱫᱟ᱾ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱱᱟᱜ ᱱᱤᱭᱟᱹ ᱴᱚᱴᱷᱟ ᱫᱚ ᱑᱙᱕᱒ ᱥᱮᱨᱢᱟ ᱨᱮᱭᱟᱜ ᱑᱕ ᱚᱠᱴᱚᱵᱚᱨ ᱢᱟᱹᱦᱤᱛ ᱨᱮ ᱭᱩᱱᱮᱥᱠᱚ ᱦᱚᱛᱮᱛᱮ ᱟᱝᱜᱚᱪᱮ ᱧᱟᱢ ᱟᱠᱟᱫᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱩᱱᱫᱤᱞ
ᱱᱤᱢᱩᱥᱞᱟᱭᱰ
ᱱᱤᱢᱩᱥᱞᱟᱭᱰ ᱫᱚ ᱵᱟᱹᱲᱛᱤ ᱦᱟᱹᱥᱩ ᱠᱚᱣᱟ ᱩᱱ ᱚᱠᱛᱮ ᱱᱚᱶᱟ ᱨᱟᱱ ᱠᱚ ᱡᱚᱢᱟ ᱟᱨ ᱱᱚᱶᱟ ᱫᱚ ᱨᱩᱣᱟᱹᱜ ᱠᱚ ᱠᱚᱢ ᱟᱱᱟᱜ ᱜᱩᱱ ᱥᱟᱶ ᱢᱤᱫ ᱱᱟᱹᱱᱥᱴᱮᱨᱟᱹᱭᱤᱰᱚᱞ ᱮᱱᱴᱤ-ᱤᱱᱯᱷᱞᱮᱢᱮᱴᱚᱨᱤ ᱰᱨᱚᱜᱽ (NSAID) ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱯᱩᱨᱟᱹ ᱵᱟᱰᱟᱭ ᱚᱪᱚ ᱫᱚ ᱟᱹᱰᱤ ᱡᱚᱨ ᱜᱮ ᱦᱟᱹᱥᱩ, ᱢᱟᱨᱮᱭᱟᱜ ᱟᱹᱥᱴᱤᱭᱳᱟᱨᱛᱷᱨᱟᱭᱴᱤᱥ ᱨᱮᱱᱟᱜ ᱨᱚᱜᱽ ᱩᱨᱩᱢ ᱴᱨᱤᱴ ᱟᱨ ᱑᱒ ᱵᱚᱭᱚᱥ ᱠᱷᱚᱱ ᱵᱟᱹᱲᱛᱤ ᱩᱢᱮᱨ ᱨᱮᱱ ᱴᱤᱱᱮᱡᱽ ᱠᱚᱣᱟᱜ ᱟᱨ ᱚᱱᱟ ᱠᱷᱚᱱ ᱢᱟᱨᱟᱝ ᱦᱚᱲ ᱨᱮ ᱮᱛᱚᱦᱚᱵ ᱰᱤᱥᱢᱮᱱᱳᱨᱤᱭᱟ ᱨᱮᱱᱟᱜ ᱴᱨᱤᱴ ᱢᱮᱱᱟᱜ-ᱟ ᱾
ᱥᱟᱭᱤᱰ ᱤᱯᱷᱮᱠᱴ ᱨᱮ ᱭᱟᱠᱨᱤᱛ ᱨᱮᱱᱟᱜ ᱠᱚᱥᱴᱚ ᱦᱚᱸ ᱥᱮᱞᱮᱫ ᱦᱩᱭ ᱫᱟᱲᱮᱭᱟᱜ-ᱟ ᱾ ᱱᱚᱶᱟ ᱨᱮ ᱮᱠᱥᱚᱱ ᱦᱟᱛᱟᱣ ᱞᱟᱹᱜᱤᱫ ᱢᱤᱫ ᱵᱟᱦᱩᱭ ᱠᱨᱤᱭᱟᱥᱤᱞ ᱢᱳᱰ ᱢᱮᱱᱟᱜ-ᱟ ᱟᱨ ᱱᱚᱶᱟ ᱨᱮ ᱮᱠᱥᱚᱱ ᱦᱟᱛᱟᱣ ᱨᱮᱱᱟᱜ ᱡᱚᱨ ᱮᱛᱚᱦᱚᱵ ᱨᱮᱱᱟᱜ ᱵᱤᱥᱮᱥ ᱢᱮᱱᱟᱜ-ᱥ ᱾ ᱱᱚᱶᱟ ᱯᱨᱳᱥᱴᱟᱜᱽᱞᱮᱱᱰᱤᱥ (ᱦᱟᱹᱥᱩ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫ ᱠᱮᱢᱤᱠᱟᱞ) ᱨᱮᱱᱟᱜ ᱟᱨᱡᱟᱣ ᱚᱣᱨᱤᱫᱷ ᱠᱟᱛᱮ ᱠᱟᱹᱢᱤ ᱮᱫ ᱟᱭ, ᱡᱟᱦᱟᱸ ᱫᱚ ᱦᱟᱹᱥᱩ ᱟᱨ ᱞᱟᱦᱨᱟᱣ ᱠᱷᱚᱱ ᱡᱤᱨᱟᱹᱣ ᱚᱪᱚ ᱮᱫ ᱟᱭ ᱾
ᱵᱤᱫᱤᱥᱟ
ᱵᱤᱫᱤᱥᱟ (ᱢᱟᱲᱟᱝ ᱫᱚ ᱵᱷᱮᱞᱥᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱢᱟᱨᱮ ᱡᱩᱜᱽ ᱨᱮᱫᱚ ᱵᱮᱥᱱᱚᱜᱚᱨ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱠᱷᱚᱱ ᱖᱒.᱕ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ "ᱵᱤᱫᱤᱥᱟ" ᱧᱩᱛᱩᱢ ᱥᱩᱨ ᱨᱮᱱᱟᱜ ᱜᱟᱰᱟ "ᱵᱮᱭᱥ" ᱠᱷᱚᱱ ᱤᱫᱤ ᱟᱠᱟᱱᱟ, ᱚᱠᱚᱭᱟᱜ ᱢᱮᱱ ᱯᱩᱨᱟᱬᱚ ᱨᱮ ᱧᱟᱢᱮᱭᱟ ᱾
ᱦᱚᱱᱚᱛ ᱫᱚ ᱑᱙᱐᱔ ᱥᱟᱞ ᱨᱮ ᱵᱤᱫᱤᱥᱟ (ᱚᱠᱟ ᱵᱷᱤᱞ ᱥᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱟᱨ ᱵᱚᱥᱚᱲᱟ ᱫᱚ ᱢᱮᱥᱟ ᱠᱟᱛᱮ "ᱵᱤᱞᱥᱟ ᱦᱚᱱᱚᱛ" ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱟᱫᱚ ᱵᱚᱥᱚᱲᱟ ᱫᱚ ᱯᱚᱱᱚᱛ ᱵᱟᱭ ᱛᱟᱦᱮᱸ ᱠᱟᱱᱟ, ᱚᱱᱟ ᱚᱠᱛᱚ ᱫᱚ ᱜᱣᱟᱞᱤᱭᱚᱨ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ, ᱜᱣᱟᱞᱤᱭᱚᱨ ᱨᱮᱱᱟᱜ ᱢᱟᱲᱟᱝ ᱯᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ, ᱚᱠᱚᱭᱟᱜ ᱛᱷᱟᱯᱚᱱ ᱑᱙᱔᱘ ᱥᱟᱞ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱛᱟᱞᱟ ᱡᱩᱜᱽ ᱨᱮ ᱵᱤᱫᱤᱥᱟ ᱫᱚ ᱵᱷᱮᱞᱥᱟ ᱟᱨᱵᱟᱝ ᱵᱷᱤᱞᱥᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱾ ᱑᱙᱕᱖ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱵᱤᱫᱤᱥᱟ ᱫᱚᱦᱚ ᱮᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱫᱤᱥᱟ ᱨᱤᱱ ᱦᱚᱲ ᱮᱞ ᱑᱕᱕,᱙᱕᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓.᱒᱑% ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱖.᱗᱙% ᱢᱮᱱᱟᱜᱼᱟ ᱾ ᱵᱤᱫᱤᱥᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱘᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱙᱒.᱒᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱙᱘% ᱢᱮᱱᱟᱜᱼᱟ ᱾ ᱵᱤᱫᱤᱥᱟ ᱨᱮ, ᱑᱕% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱠᱷᱚᱱ ᱕᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱤᱞᱞᱤᱼᱪᱮᱱᱱᱟᱭ ᱫᱤᱞᱞᱤᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱵᱤᱫᱤᱥᱟ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱡᱷᱟᱸᱥᱤᱼᱤᱴᱟᱨᱥᱤ ᱠᱷᱚᱸᱰ ᱨᱮ ᱥᱟᱸᱪᱤ ᱟᱨ ᱵᱤᱱᱟ ᱠᱷᱚᱱ ᱵᱤᱱᱟ ᱴᱨᱤ ᱯᱚᱞ ᱤᱞᱮᱠᱴᱨᱤ ᱵᱨᱚᱰ ᱜᱮᱡᱽ ᱞᱟᱭᱤᱱ, ᱵᱤᱱᱟ ᱠᱷᱚᱱ ᱠᱟᱴᱱᱤ ᱫᱷᱟᱹᱵᱤᱡ ᱫᱚᱦᱨᱤ ᱤᱞᱮᱠᱴᱨᱤ ᱞᱟᱭᱤᱱ, ᱵᱤᱱᱟ ᱠᱷᱚᱱ ᱵᱤᱫᱤᱥᱟ ᱑᱐᱒ ᱠᱤᱞᱚᱢᱤᱴᱚᱨ ᱟᱨ ᱥᱟᱸᱪᱤ ᱠᱷᱚᱱ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱵᱤᱫᱤᱥᱟ ᱰᱮᱦᱮᱨ ᱥᱩᱵᱷᱤᱫᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:9th-century Jain temples ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱡᱮᱭᱱ ᱢᱚᱱᱫᱤᱨ ᱠᱚ
ᱨᱟᱱᱤ ᱨᱟᱥᱢᱚᱱᱤ ᱜᱽᱨᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱟᱱᱤ ᱨᱟᱥᱢᱚᱱᱤ ᱜᱽᱨᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ  ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱦᱩᱜᱽᱞᱤ ᱦᱚᱱᱚᱛ, ᱛᱟᱨᱚᱠᱮᱥᱥᱣᱚᱨ ᱨᱮ ᱢᱮᱱᱟᱜ ᱢᱤᱫ ᱯᱚᱱᱚᱛ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱚᱣᱟ ᱫᱚ ᱒᱐᱒᱐ ᱥᱮᱨᱢᱟ ᱨᱮ ᱣᱮᱥᱴ ᱵᱮᱝᱜᱚᱞ ᱜᱽᱨᱤᱱ ᱭᱩᱱᱤᱵᱷᱟᱨᱥᱤᱴᱤ ᱮᱠᱴ ᱒᱐᱑᱗ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ᱾   ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱫᱚ ᱥᱟᱬᱮᱥ ᱟᱨ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱠᱷᱚᱱ ᱦᱚᱸ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱨᱟᱱᱤ ᱨᱟᱥᱢᱚᱱᱤ ᱜᱽᱨᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱟᱢᱟ ᱨᱳᱜᱽ
ᱢᱤᱫ ᱨᱟᱢᱟ ᱨᱳᱜᱽ ᱥᱮ ᱳᱱᱤᱪᱳᱥᱤᱥ ᱨᱟᱢᱟ ᱨᱮᱱᱟᱜ ᱢᱤᱫ ᱨᱳᱜᱽ ᱠᱟᱱᱟ, ᱱᱚᱶᱟ ᱫᱚ ᱦᱟᱨᱛᱟ ᱛᱮ ᱚᱰᱚᱜ ᱵᱟᱱᱟᱣ ᱟᱠᱟᱱᱟ ᱟᱨ ᱢᱤᱫ ᱱᱟᱶᱟ ᱦᱟᱨᱛᱟ appendage ᱠᱟᱱᱟ ᱾ ᱨᱟᱢᱟ ᱨᱳᱜᱽ ᱨᱮᱱᱟᱜ ᱢᱤᱫ ᱡᱩᱫᱟᱹ ᱦᱟᱹᱴᱤᱧ ᱢᱮᱱᱟᱜ-ᱟ ᱪᱮᱫᱟᱜ ᱥᱮ ᱚᱱᱟ ᱨᱮᱱᱟᱜ ᱞᱚᱪᱷᱚᱱ ᱟᱨ ᱡᱟᱦᱟᱸ ᱫᱚ ᱮᱴᱟᱜ ᱢᱮᱰᱤᱠᱟᱞ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜ-ᱟ ᱾ ᱟᱫᱷᱟᱱ ᱨᱟᱢᱟ ᱠᱚᱱᱰᱤᱥᱚᱱ ᱫᱚ ᱤᱱᱳᱷᱮᱠᱥᱚᱱ ᱥᱮ ᱞᱟᱦᱨᱟᱜ ᱨᱮᱱᱟᱜ ᱞᱚᱪᱷᱚᱱ ᱩᱫᱩᱜᱟᱭ, ᱚᱱᱟ ᱫᱚ ᱰᱚᱠᱴᱚᱨ ᱠᱚ ᱦᱚᱛᱮᱛᱮ ᱦᱩᱭ ᱫᱟᱲᱮᱭᱟᱜ-ᱟ ᱾
ᱨᱳᱜᱽ
• ᱳᱱᱤᱪᱤᱭᱟ ᱨᱟᱢᱟ ᱨᱮᱱᱟᱜ inflammation ᱨᱟᱢᱟ ᱠᱷᱚᱱ ᱢᱟᱭᱟᱢ ᱟᱹᱛᱩᱜ ᱥᱟᱶ ᱨᱟᱢᱟ ᱨᱮᱱᱟᱜ shedding (surrounding tissue of the nail plate) ᱞᱚᱪᱷᱚᱱ ᱞᱟᱦᱨᱟᱜ-ᱟ ᱾ ᱳᱱᱤᱪᱤᱭᱟ ᱠᱟᱹᱴᱤᱡ ᱜᱷᱟᱣ ᱨᱮᱱᱟᱜ ᱢᱚᱫᱷᱭᱚᱢ ᱛᱮ ᱥᱟᱱᱟᱢ ᱠᱷᱚᱱ ᱠᱟᱹᱴᱤᱡ ᱨᱳᱜᱽ ᱠᱷᱚᱱ ᱮᱦᱚᱵᱚᱜ ᱨᱮᱱᱟᱜ ᱨᱤᱡᱟᱞᱴ ᱮ ᱞᱟᱹᱭᱟ ᱾
ᱨᱟᱢᱟ ᱵᱚᱫᱚᱞ ᱟᱨ ᱚᱱᱟ ᱨᱮᱱᱟᱜ ᱡᱚᱲᱟᱣ ᱛᱟᱦᱮᱱ
ᱨᱟᱢᱟ ᱦᱟᱹᱥᱩ ᱫᱚ ᱵᱷᱤᱛᱨᱤ ᱥᱮᱫ ᱠᱷᱚᱱ ᱦᱚᱲᱢᱚ ᱡᱤᱞ ᱨᱮ ᱵᱩᱡᱷᱟᱹᱜ ᱾ ᱨᱟᱢᱟ ᱦᱟᱹᱥᱩ ᱵᱮᱥ ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱᱟᱜ ᱥᱟᱵᱽᱴᱮᱞ ᱟᱨ ᱤᱣᱟᱞᱩᱣᱮᱴᱮᱰ ᱢᱤᱫ ᱰᱨᱟᱢᱮᱴᱳᱞᱳᱡᱤᱥᱴ ᱦᱚᱛᱮᱛᱮ ᱨᱟᱱ ᱠᱚ ᱦᱩᱭ ᱫᱟᱲᱮᱭᱟᱜ-ᱟ ᱾ ᱢᱤᱫ ᱨᱟᱢᱟ ᱴᱮᱠᱱᱤᱥᱤᱭᱟᱱ ᱨᱟᱢᱟ ᱦᱮᱠᱫᱽ ᱥᱟᱵᱽᱴᱮᱞ ᱮ ᱵᱚᱫᱚᱞ ᱫᱟᱲᱮᱭᱟᱜ-ᱟ ᱾
ᱡᱳᱣᱱᱤ ᱰᱳᱨᱮᱞᱤ
ᱡᱤᱭᱚᱱ ᱟᱨ ᱠᱟᱹᱢᱤ ᱦᱚᱨᱟ
ᱰᱳᱨᱮᱞᱤ ᱫᱚ ᱤᱴᱟᱞᱤ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱑᱙᱔᱖ ᱨᱮ ᱱᱩᱭ ᱫᱚ ᱟᱡ ᱨᱤᱱ ᱜᱷᱟᱨᱚᱸᱡᱽ ᱦᱚᱲ ᱥᱟᱶ ᱱᱭᱩ ᱭᱳᱨᱠ ᱨᱮ ᱪᱟᱞᱟᱣ ᱞᱮᱱᱟᱭ, ᱡᱟᱦᱟᱸ ᱟᱡ ᱵᱟᱵᱟ, ᱱᱤᱱᱳ ᱰ' ᱟᱹᱨᱮᱞᱤᱭᱳ (ᱡᱟᱱᱟᱢ ᱧᱩᱛᱩᱢ ᱟᱹᱨᱮᱞᱤᱭᱳ ᱜᱩᱭᱰᱤ), ᱳᱯᱮᱨᱟ ᱥᱤᱸᱜᱟᱨᱤᱭᱟ ᱧᱟᱢ ᱠᱮᱫᱟ ᱟᱭ ᱾ ᱰᱳᱨᱮᱞᱤ ᱫᱚ ᱦᱟᱭ ᱥᱠᱩᱞ ᱨᱮᱱᱟᱜ ᱱᱭᱩ ᱭᱳᱨᱠ ᱨᱮ ᱰᱚᱵᱽᱞ ᱵᱮᱭᱥ ᱟᱨ ᱟᱨᱴᱥ ᱮ ᱯᱟᱲᱦᱟᱜ ᱠᱟᱱ ᱛᱟᱦᱮᱱᱟ ᱾ ᱱᱩᱭ ᱫᱚ ᱑᱙᱕᱕ ᱨᱮ ᱤᱴᱟᱞᱤ ᱛᱮᱭ ᱨᱩᱣᱟᱹᱲ ᱞᱮᱱᱟᱭ ᱾
ᱱᱩᱭ ᱫᱚ ᱵᱤᱞᱚᱢ ᱠᱟᱛᱮ ᱑᱙᱕᱐ ᱥᱮᱱᱪᱩᱨᱳ ᱨᱮ ᱢᱤᱫ ᱥᱤ ᱡᱤ ᱰᱤ ᱥᱤᱸᱜᱟᱲᱤᱭᱟ ᱞᱮᱠᱟᱛᱮ ᱞᱮᱵᱚᱞ ᱨᱮ ᱵᱚᱞᱚ ᱮᱱᱟᱭ ᱾ ᱑᱙᱕᱘ ᱨᱮ ᱰᱳᱢᱮᱱᱤᱠᱳ ᱢᱳᱰᱩᱜᱽᱱᱳ ᱥᱟᱶ ᱥᱟᱱᱨᱮᱢᱳ ᱯᱷᱥᱴᱤᱣᱚᱞ ᱮ ᱡᱤᱛᱠᱟᱹᱨ ᱞᱮᱱᱟ, ᱥᱟᱶᱛᱮ ᱥᱮᱨᱮᱧ ᱠᱚ "ᱱᱮᱞ ᱵᱽᱞᱩ ᱰᱤᱯᱤᱱᱴᱳ ᱰᱤ ᱵᱽᱞᱩ" ("ᱣᱳᱞᱟᱨᱮ" ᱦᱚᱸ ᱥᱟᱶᱛᱮ ᱵᱟᱰᱟᱭᱚᱜ ᱠᱟᱱᱟ) ᱟᱨ "ᱯᱤᱭᱳᱵᱷ (ᱥᱤᱭᱳ ᱥᱤᱭᱳ ᱵᱚᱢᱵᱤᱱᱟ)"। "ᱮᱞ'ᱤᱢᱮᱱᱥᱤᱛᱟ" ᱨᱮ ᱰᱳᱨᱮᱞᱤ ᱫᱚ ᱟᱨᱮ ᱴᱷᱟᱶ ᱨᱮ ᱥᱟᱱᱨᱮᱢᱳ ᱥᱮᱨᱮᱧ ᱯᱷᱮᱥᱤᱣᱚᱞ ᱑᱙᱖᱗ ᱤᱰᱤᱥᱚᱱ ᱨᱮ ᱠᱟᱹᱢᱟᱹᱣ ᱞᱮᱫ ᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱤᱴᱟᱞᱤᱭᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ:ᱤᱴᱟᱞᱤᱭᱟᱱ ᱠᱚᱲᱟ ᱯᱟᱯᱟᱴᱤᱭᱟᱹ
ᱦᱭᱩᱢᱟᱱ ᱮᱱᱟᱥ
ᱢᱟᱹᱱᱢᱤ ᱠᱚᱣᱟᱜ ᱨᱮ ᱮᱱᱟᱥ ᱱᱚᱶᱟ ᱫᱚ ᱞᱮᱴᱤᱱ ᱟᱹᱲᱟᱹ ᱠᱚ ᱦᱟᱛᱟᱣ ᱦᱩᱭ ᱟᱠᱟᱱᱟ ᱡᱟᱦᱟᱸ ᱫᱚ ᱮᱱᱟᱥ ᱨᱮᱱᱟᱜ ᱤᱝᱞᱤᱥ ᱟᱹᱲᱟᱹ ᱞᱮᱠᱟᱛᱮ ᱫᱚ ᱨᱤᱝ ("ring", "circle") ᱢᱮᱱᱮᱛ ᱦᱩᱭᱩᱜ ᱠᱟᱱᱟ ᱱᱚᱶᱟ ᱫᱚ ᱨᱮᱠᱴᱚᱢ ᱞᱮᱠᱟᱛᱮ ᱯᱟᱨᱚᱢᱚ ᱤᱫᱤᱜ ᱠᱟᱱᱟ, ᱨᱮᱠᱴᱚᱢ ᱡᱟᱦᱟᱸ ᱫᱚ ᱵᱷᱤᱛᱨᱤ ᱥᱮᱫ ᱠᱷᱚᱱ ᱤᱱᱴᱚᱨᱜᱩᱞᱮᱴᱮᱰ ᱠᱞᱮᱯᱷᱴ ᱟᱨ ᱯᱟᱨᱱᱤᱭᱚᱢ ᱦᱚᱛᱮᱛᱮ ᱡᱮᱱᱤᱴᱟᱞ ᱠᱷᱚᱱ ᱫᱚ ᱡᱩᱫᱟᱹ ᱨᱮ ᱢᱮᱱᱟᱜᱼᱟ ᱾ ᱵᱟᱨᱭᱟ ᱥᱯᱤᱱᱪᱚᱨ ᱠᱷᱚᱱ ᱠᱚᱱᱴᱨᱚᱞ ᱨᱮ ᱯᱷᱮᱥᱮᱥ ᱨᱮᱱᱟᱜ ᱤᱜᱽᱡᱤᱥᱴ ᱡᱟᱦᱟᱸ ᱫᱚ ᱰᱮᱯᱷᱮᱠᱥᱚᱱ ᱨᱮᱱᱟᱜ ᱠᱟᱹᱢᱤ ᱦᱚᱲᱢᱚ ᱨᱮᱱᱟᱜ ᱯᱷᱮᱥᱮᱥ ᱮᱫᱟᱭ, ᱡᱟᱦᱟᱸ ᱫᱚ ᱮᱱᱟᱥ ᱨᱮᱱᱟᱜ ᱜᱮ ᱯᱨᱟᱢᱚᱨᱤ ᱯᱷᱟᱱᱠᱥᱚᱱ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚ ᱫᱚ ᱤᱱᱴᱚᱨᱱᱚᱞ ᱮᱱᱟᱞ ᱥᱯᱤᱱᱪᱚᱨ ᱟᱨ ᱮᱠᱥᱴᱚᱨᱱᱟᱞ ᱮᱱᱟᱞ ᱥᱯᱤᱱᱪᱚᱨ ᱠᱚ ᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱠᱚ ᱥᱟᱱᱟᱢ ᱢᱚᱥᱚᱞᱥ ᱛᱮ ᱟᱹᱪᱩᱨ ᱢᱮᱱᱟᱜᱼᱟ ᱥᱚᱡᱷᱮ ᱵᱟᱰᱟᱭ ᱞᱮᱠᱟᱛᱮ ᱫᱚ ᱚᱨᱤᱯᱷᱤᱥ ᱨᱮᱱᱟᱜ ᱢᱮᱭᱱᱴᱮᱱᱥ ᱠᱚᱱᱥᱴᱨᱤᱠᱥᱚᱱ ᱟᱨ ᱡᱟᱦᱟᱸ ᱫᱚ ᱱᱚᱨᱢᱟᱞ ᱥᱟᱭᱠᱚᱞᱳᱡᱤᱠᱟᱞ ᱯᱷᱟᱱᱠᱥᱚᱱᱤᱝ ᱞᱮᱠᱟᱛᱮ ᱨᱤᱞᱮᱭᱠᱥ ᱮᱡᱽ ᱨᱤᱠᱣᱟᱨᱰ ᱢᱮᱱᱟᱜᱼᱟ ᱾ ᱤᱱᱱᱚᱨ ᱥᱯᱤᱱᱪᱚᱨ ᱫᱚ ᱤᱱᱵᱷᱚᱞᱭᱩᱱᱴᱟᱨᱤ ᱟᱨ ᱚᱣᱴᱚᱨ ᱵᱷᱚᱞᱭᱩᱴᱨᱤ ᱾ ᱱᱚᱶᱟ ᱫᱚ ᱯᱟᱨᱱᱤᱭᱚᱢ ᱨᱮ ᱣᱟᱡᱟᱭᱱᱟ ᱟᱲᱮ ᱥᱮ ᱥᱠᱨᱚᱴᱚᱢ ᱨᱮ ᱛᱟᱦᱮᱱ ᱠᱟᱱᱟ ᱾
ᱟᱥᱚᱠ
ᱟᱥᱚᱠ
ᱨᱟᱡᱽ ᱚᱠᱛᱚ :- ᱒᱖᱙ ᱵᱤᱥᱤ ᱠᱷᱚᱱ ᱒᱓᱒ ᱵᱤᱥᱤ ᱾
ᱨᱟᱡᱽ ᱢᱟᱹᱪᱤ ᱨᱮ ᱫᱩᱲᱩᱵ :- ᱒᱗᱐ ᱵᱤᱥᱤ ᱾
ᱜᱩᱨ :- ᱒᱓᱒ ᱵᱤᱥᱤ, ᱯᱟᱴᱤᱞᱤ ᱯᱩᱛᱨᱚ, ᱯᱟᱴᱱᱟ ᱾
ᱟᱺᱜᱤᱵᱷᱟᱹᱨᱤᱭᱟᱹ :- ᱫᱚᱥᱚᱨᱚᱛᱷ ᱢᱚᱣᱨᱭᱟ ᱾
ᱮᱨᱟ :- ᱫᱮᱵᱤ ᱠᱟᱨᱩᱵᱟᱠᱤ ᱯᱚᱫᱽᱢᱟᱵᱚᱛᱤ ᱛᱤᱥᱭᱚᱨᱚᱠᱥᱤᱛᱟ ᱾
ᱵᱚᱝᱥᱚ :- ᱢᱚᱣᱨᱭᱚ ᱾
ᱵᱟᱵᱟ :- ᱵᱤᱱᱫᱩᱥᱟᱨ ᱾
ᱩᱯᱨᱩᱢ
ᱪᱚᱠᱨᱚᱵᱚᱨᱛᱤ ᱟᱥᱚᱠ ᱥᱚᱢᱨᱟᱴ (᱓᱐᱔ ᱵᱤᱥᱤ ᱠᱷᱚᱱ ᱒᱓᱒ ᱵᱤᱥᱤ ᱫᱷᱟᱹᱵᱤᱡ) ᱡᱮᱜᱮᱛ ᱧᱩᱛᱩᱢᱟᱱ ᱟᱨ ᱵᱤᱨᱵᱷᱟᱱᱴᱟ ᱵᱷᱟᱨᱚᱛᱤᱭᱟᱹ ᱢᱚᱣᱨᱭᱚ ᱨᱟᱡᱽᱵᱚᱝᱥᱚ ᱨᱤᱱᱤᱡ ᱢᱟᱦᱟᱱ ᱥᱚᱢᱨᱟᱴ ᱮ ᱛᱟᱦᱮᱸ ᱠᱟᱱᱟ ᱾ ᱥᱚᱢᱨᱟᱴ ᱟᱥᱚᱠ ᱟᱜ ᱯᱩᱨᱟᱹ ᱧᱩᱛᱩᱢ ᱫᱚ ᱫᱮᱵᱟᱱᱟᱝᱯᱨᱤᱭᱚ ᱟᱥᱚᱠ ᱢᱚᱣᱨᱭᱚ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱨᱟᱡᱽ ᱚᱠᱛᱚ ᱫᱚ ᱒᱖᱙ ᱵᱤᱥᱤ ᱠᱷᱚᱱ ᱒᱓᱒ ᱵᱤᱥᱤ ᱫᱷᱟᱹᱵᱤᱡ ᱵᱷᱟᱨᱚᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱚᱣᱨᱭᱚ ᱨᱟᱡᱽ ᱵᱚᱝᱥᱚ ᱨᱤᱱᱤᱡ ᱪᱚᱠᱨᱚᱵᱚᱨᱛᱤ ᱟᱥᱚᱠ ᱥᱚᱢᱨᱟᱴ ᱫᱚ  ᱯᱩᱨᱟᱹ ᱵᱷᱟᱨᱚᱛ ᱨᱮᱭ ᱨᱟᱡᱽ ᱠᱮᱜᱼᱟ ᱾ ᱟᱨ ᱟᱡᱟᱜ ᱢᱚᱣᱨᱭᱚ ᱥᱟᱢᱨᱟᱡᱽᱭᱚ ᱩᱛᱚᱨ ᱨᱮᱭᱟᱜ ᱦᱤᱱᱫᱩᱠᱩᱥ ᱠᱷᱚᱱ ᱫᱩᱠᱷᱤᱱ ᱨᱮ ᱜᱳᱫᱟᱵᱚᱨᱤ ᱜᱟᱰᱟ ᱨᱮᱭᱟᱜ ᱫᱩᱠᱷᱤᱱ ᱟᱨ ᱢᱚᱭᱥᱩᱨ ᱫᱷᱟᱹᱵᱤᱡ ᱟᱨ ᱯᱩᱨᱩᱵᱽ ᱨᱮ ᱵᱟᱸᱜᱽᱞᱟᱫᱮᱥ ᱠᱷᱚᱱ ᱯᱩᱪᱷᱤᱢ ᱨᱮ ᱟᱯᱷᱜᱟᱱᱤᱥᱛᱟᱱ, ᱤᱨᱟᱱ ᱫᱷᱟᱹᱵᱤᱡ ᱥᱮᱴᱮᱨ ᱞᱮᱱᱟ ᱾ ᱥᱚᱢᱨᱟᱴ ᱟᱥᱚᱠ ᱟᱜ ᱥᱟᱢᱨᱟᱡᱽᱭᱚ ᱛᱮᱦᱮᱧᱟᱜ ᱯᱩᱨᱟᱹ ᱵᱷᱟᱨᱚᱛ, ᱯᱟᱠᱤᱥᱛᱟᱱ, ᱟᱯᱷᱜᱟᱱᱤᱥᱛᱟᱱ, ᱱᱮᱯᱟᱞ, ᱵᱟᱸᱜᱽᱞᱟᱫᱮᱥ, ᱵᱷᱩᱴᱟᱱ, ᱢᱭᱟᱱᱢᱟᱨ ᱨᱮᱭᱟᱜ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱴᱚᱴᱷᱟᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱟᱯᱲᱟᱜ ᱥᱟᱢᱨᱟᱡᱽᱭᱚ ᱩᱱ ᱚᱠᱛᱚ ᱫᱷᱟᱹᱵᱤᱡ ᱠᱷᱚᱱ ᱛᱮᱦᱮᱧ ᱫᱷᱟᱹᱵᱤᱡᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱷᱟᱨᱚᱛᱤᱭᱟᱹ ᱥᱟᱢᱨᱟᱡᱽᱭᱚ ᱛᱟᱦᱮᱸ ᱟᱠᱟᱱᱟ ᱾ ᱪᱚᱠᱨᱚᱵᱚᱨᱛᱤ ᱥᱚᱢᱨᱟᱴ ᱟᱥᱚᱠ ᱡᱮᱜᱮᱛ ᱨᱤᱱ ᱡᱚᱛᱚ ᱢᱟᱦᱟᱱ ᱟᱨ ᱵᱤᱨᱵᱷᱟᱱᱴᱟ ᱥᱚᱢᱨᱟᱴ ᱟᱨ ᱨᱟᱡᱟ ᱠᱚᱣᱟᱜ ᱥᱟᱦᱴᱟᱨᱮ ᱞᱮᱛᱟᱲ ᱜᱮ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱴᱷᱟᱶ ᱨᱮᱭ ᱛᱟᱦᱮᱸ ᱟᱠᱟᱱᱟ ᱾ ᱥᱚᱢᱨᱟᱴ ᱟᱥᱚᱠ ᱜᱮ ᱵᱷᱟᱨᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱫᱟᱲᱮᱯᱮᱨᱮᱡ ᱟᱨ ᱢᱟᱦᱟᱱ ᱥᱚᱢᱨᱟᱴ ᱮ ᱛᱟᱦᱮᱸ ᱠᱟᱱᱟ ᱾ ᱥᱚᱢᱨᱟᱴ ᱟᱥᱚᱠ ᱫᱚ "ᱪᱚᱠᱨᱚᱵᱚᱨᱛᱤ ᱥᱚᱢᱨᱟᱴ ᱟᱥᱚᱠ" ᱢᱮᱱᱛᱮ ᱠᱚ ᱢᱮᱛᱟᱭᱟ, ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱚ ᱼ "ᱥᱚᱢᱨᱟᱴ ᱠᱭᱤᱡ ᱥᱚᱢᱨᱟᱴ " ᱾ ᱟᱨ ᱱᱚᱣᱟ ᱴᱷᱟᱶ ᱫᱚ ᱵᱷᱟᱨᱚᱛ ᱨᱮ ᱠᱷᱟᱹᱞᱤ ᱥᱚᱢᱨᱟᱴ ᱟᱥᱚᱠ ᱜᱮᱭ ᱟᱢᱮᱴ ᱟᱠᱟᱜᱼᱟ ᱾ ᱥᱚᱢᱨᱟᱴ ᱟᱥᱚᱠ ᱫᱚ ᱟᱡᱟᱜ ᱟᱴᱮᱫ ᱟᱠᱟᱱ ᱥᱟᱢᱨᱟᱡᱽᱭᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱮᱥ ᱥᱟᱥᱚᱱᱤᱭᱟᱹ ᱥᱟᱶᱼᱥᱟᱶᱛᱮ ᱵᱩᱫᱫᱷᱚ ᱫᱷᱚᱨᱚᱢ ᱪᱷᱟᱨᱟᱣ ᱮᱫᱤᱡ ᱞᱮᱠᱟᱛᱮ ᱦᱚᱸ ᱧᱩᱛᱩᱢ ᱛᱟᱭ ᱢᱮᱱᱟᱜᱼᱟ ᱾ ᱥᱚᱢᱨᱟᱴ ᱟᱥᱚᱠ ᱫᱚ ᱯᱩᱨᱟᱹ ᱮᱥᱤᱭᱟ ᱨᱮ ᱥᱟᱶᱛᱮ ᱛᱮᱦᱮᱧᱟᱜ ᱮᱴᱟᱜ ᱡᱚᱛᱚ ᱢᱟᱦᱟ ᱰᱷᱤᱯᱨᱮ ᱨᱮᱦᱚᱸ ᱵᱚᱣᱫᱫᱷᱚ ᱫᱷᱚᱨᱚᱢ ᱮ ᱯᱟᱥᱱᱟᱣ ᱟᱠᱟᱜᱼᱟ ᱾ ᱥᱚᱢᱨᱟᱴ ᱟᱥᱚᱠ ᱤᱫᱤᱠᱟᱛᱮ ᱠᱷᱩᱱᱴᱤ ᱟᱨ ᱫᱷᱤᱨᱤ ᱚᱞ ᱠᱚᱨᱮ ᱛᱮᱦᱮᱧ ᱦᱚᱸ ᱵᱷᱟᱨᱚᱛ ᱨᱮᱭᱟᱜ ᱟᱹᱰᱤ ᱴᱚᱴᱷᱟᱨᱮ ᱧᱮᱞᱚᱜᱼᱟ ᱾ ᱚᱱᱟᱛᱮ ᱥᱚᱢᱨᱟᱴ ᱟᱥᱚᱠ ᱟᱜ ᱱᱟᱜᱟᱢᱮᱛ ᱵᱟᱱᱟᱰᱟᱭ ᱟᱨ ᱮᱴᱟᱜ ᱡᱟᱦᱟᱸᱭ ᱥᱚᱢᱨᱟᱴ ᱟᱨ ᱨᱟᱡᱟ ᱠᱷᱚᱱ ᱟᱹᱰᱤ ᱵᱟᱹᱱᱛᱤ ᱞᱮᱠᱟᱛᱮ ᱧᱟᱢ ᱜᱚᱫᱚᱜᱼᱟ ᱾ ᱥᱚᱢᱨᱟᱴ ᱟᱥᱚᱠ ᱫᱩᱞᱟᱹᱲ, ᱥᱟᱦᱟᱣᱤᱭᱟᱹ, ᱥᱟᱹᱨᱤᱭᱟᱹᱛ, ᱵᱟᱝᱦᱤᱸᱥᱟᱹ ᱟᱨ ᱟᱲᱟᱜ ᱥᱟᱠᱟᱢ ᱡᱚᱢ ᱡᱤᱭᱚᱱ ᱛᱚᱦᱚᱨ ᱨᱮ ᱥᱟᱹᱨᱤ ᱛᱮ ᱟᱯᱱᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱩᱱᱤᱭᱟᱜ ᱧᱩᱛᱩᱢ ᱫᱚ ᱱᱟᱜᱟᱢ ᱨᱮ ᱢᱟᱦᱟᱱ ᱩᱯᱠᱟᱹᱨᱤᱭᱟᱹ ᱥᱚᱢᱨᱟᱴ ᱨᱩᱯᱨᱮ ᱴᱷᱟᱶ ᱮ ᱟᱢᱮᱴ ᱦᱩᱭ ᱟᱠᱟᱜᱼᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱪᱚᱠᱨᱚᱵᱚᱨᱛᱤ ᱟᱥᱚᱠ ᱥᱚᱢᱨᱟᱴ ᱵᱤᱱᱫᱩᱥᱟᱨ ᱟᱨ ᱨᱟᱹᱱᱤ ᱫᱷᱚᱨᱢᱟᱭᱤᱡ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱞᱚᱝᱠᱟ ᱨᱮᱭᱟᱜ ᱨᱤᱛ ᱨᱮᱫᱚ ᱵᱤᱱᱫᱩᱥᱟᱨ ᱨᱤᱱ ᱜᱮᱟᱨ ᱜᱚᱴᱟᱝ ᱨᱟᱹᱱᱤ ᱟᱨ ᱑᱐᱑ ᱦᱚᱯᱚᱱ ᱢᱮᱱᱛᱮ ᱥᱚᱫᱚᱨ ᱢᱮᱱᱟᱜᱼᱟ ᱾ ᱦᱚᱯᱚᱱ ᱨᱮᱫᱚ ᱠᱷᱟᱹᱞᱤ ᱯᱮ ᱦᱚᱲᱟᱜ ᱧᱩᱛᱩᱢ ᱜᱮ ᱥᱚᱫᱚᱨ ᱟᱠᱟᱱᱟ ᱾ ᱩᱱᱠᱩ ᱫᱚ ᱥᱩᱥᱤᱢ, ᱡᱟᱦᱟᱸᱭ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ, ᱟᱥᱚᱠ ᱟᱨ ᱛᱤᱥᱭᱚ ᱾ ᱛᱤᱥᱭᱚ ᱟᱥᱚᱠ ᱤᱡ ᱥᱚᱦᱳᱫᱚᱨ ᱵᱚᱭᱦᱟ ᱟᱨ ᱡᱚᱛᱚ ᱠᱷᱚᱱ ᱦᱩᱰᱤᱧᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱤᱱ ᱫᱷᱚᱨᱢᱟ ᱠᱩᱠᱢᱩᱭ ᱧᱮᱞ ᱠᱮᱜᱼᱟ ᱫᱚ, ᱟᱡᱤᱡ ᱦᱚᱯᱚᱱ ᱢᱤᱫ ᱟᱹᱰᱤ ᱢᱟᱨᱟᱝ ᱥᱚᱢᱨᱟᱴ ᱮ ᱵᱮᱱᱟᱣᱜᱼᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱨᱟᱡᱟ ᱵᱤᱱᱫᱩᱥᱟᱨ ᱫᱚ ᱟᱡᱤᱡ ᱨᱟᱹᱱᱤᱭ ᱵᱮᱱᱟᱣ ᱠᱮᱫᱮᱭᱟ ᱾ ᱤᱱᱠᱟᱹ ᱛᱮᱦᱚᱸ ᱫᱷᱚᱨᱢᱟ ᱠᱷᱮᱛᱨᱤᱭᱚ ᱵᱚᱝᱥᱚ ᱨᱤᱱᱤᱡ ᱵᱟᱭ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱱᱟᱯᱟᱭ ᱴᱷᱟᱶ ᱫᱚ ᱨᱟᱡᱽ ᱵᱚᱝᱥᱚ ᱨᱮ ᱵᱟᱭ ᱧᱟᱢ ᱟᱠᱟᱫ ᱛᱟᱦᱮᱸᱫ ᱾ ᱟᱥᱚᱠ ᱨᱤᱱ ᱟᱹᱰᱤᱜᱟᱱ (ᱪᱷᱩᱴᱠᱤ ᱟᱭᱳ) ᱵᱚᱭᱦᱟ ᱵᱩᱦᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱨᱮ ᱩᱱᱠᱩ ᱥᱟᱶ ᱟᱹᱰᱤᱡᱩᱨ ᱮ ᱠᱷᱮᱞᱚᱸᱰ ᱦᱮᱯᱨᱟᱣ ᱛᱟᱦᱮᱸ ᱠᱟᱱᱟ ᱾ ᱟᱥᱚᱠ ᱚᱠᱛᱚ ᱨᱮ ᱵᱮᱱᱟᱣ ᱮᱱ ᱢᱤᱫ ᱩᱯᱨᱩᱢ ᱪᱤᱱᱦᱟᱹ, ᱡᱟᱦᱟᱸ ᱫᱚ ᱟᱵᱚ "ᱟᱥᱚᱠ ᱪᱤᱱᱦᱟᱹ" ᱧᱩᱛᱩᱢ ᱛᱮᱦᱚᱸ ᱵᱚ ᱵᱟᱰᱟᱭᱟ, ᱚᱱᱟ ᱛᱮᱦᱮᱧ ᱵᱷᱟᱨᱚᱛ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱪᱤᱱᱦᱟᱹ ᱠᱟᱱᱟ ᱾ ᱵᱚᱣᱫᱷᱷᱚ ᱫᱷᱚᱨᱚᱢ ᱨᱮᱭᱟᱜ ᱱᱟᱜᱟᱢ ᱨᱮ ᱜᱚᱣᱛᱚᱢ ᱵᱩᱫᱫᱷᱚ ᱛᱟᱭᱚᱢ ᱫᱚ ᱟᱥᱚᱠ ᱟᱜ ᱴᱷᱟᱶ ᱜᱮ ᱦᱮᱡ ᱟᱠᱟᱱᱟ ᱾
ᱠᱚᱞᱤᱝᱜᱚ ᱞᱟᱹᱰᱷᱟᱹᱭ
ᱪᱚᱠᱨᱚᱵᱚᱨᱛᱤ ᱟᱥᱚᱠ ᱥᱚᱢᱨᱟᱴ ᱫᱚ ᱟᱡᱟᱜ ᱨᱟᱡᱽᱡᱚᱵᱷᱤᱥᱮᱠ ᱨᱮᱭᱟᱜ ᱘ ᱟᱱᱟᱜ ᱥᱮᱨᱢᱟ ᱨᱮ (᱒᱖᱑ ᱵᱤᱥᱤ) ᱠᱚᱞᱤᱝᱜᱚ ᱨᱮᱭ ᱟᱠᱨᱚᱢᱚᱬ ᱞᱮᱜᱼᱟ ᱾ ᱵᱷᱤᱛᱨᱤ ᱵᱟᱝ ᱥᱟᱹᱱᱛᱤ ᱥᱩᱸᱵᱽᱨᱟᱹᱣ ᱠᱮᱫ ᱛᱟᱭᱚᱢ ᱒᱖᱙ ᱵᱤᱥᱤ ᱨᱮ ᱩᱱᱤᱭᱟᱜ ᱨᱤᱛ ᱞᱮᱠᱟᱛᱮ ᱨᱟᱡᱽ ᱴᱤᱠᱞᱤ ᱦᱩᱭ ᱮᱱᱟ ᱾ ᱜᱮᱞᱯᱮ ᱫᱷᱤᱨᱤ ᱚᱞ ᱞᱮᱠᱟᱛᱮ ᱠᱚᱞᱤᱝᱜᱚ ᱞᱟᱹᱰᱷᱟᱹᱭ ᱨᱮ ᱑ ᱞᱟᱠᱷ ᱢᱚᱜᱮ ᱜᱮᱥᱟᱭ ᱦᱚᱲ ᱦᱟᱹᱲᱤ ᱠᱟᱛᱮ ᱠᱚ ᱚᱰᱚᱠ ᱜᱤᱰᱤ ᱠᱟᱫ ᱠᱚᱣᱟ ᱾ ᱑ ᱜᱮᱥᱟᱥᱟᱭ ᱦᱚᱲ ᱠᱚ ᱜᱚᱡ ᱠᱮᱫ ᱠᱚᱣᱟ ᱾ ᱟᱥᱚᱠ ᱥᱚᱢᱨᱟᱴ ᱱᱩᱱᱟᱹᱜ ᱦᱚᱲᱟᱜ ᱥᱮᱸᱫᱽᱨᱟ ᱜᱚᱡ ᱟᱡᱟᱜ ᱢᱮᱫ ᱛᱮᱭ ᱧᱮᱞ ᱠᱮᱜᱼᱟ ᱾ ᱱᱚᱣᱟ ᱛᱮ ᱛᱚᱨᱲᱟᱣ ᱠᱟᱛᱮ ᱥᱚᱢᱨᱟᱴ ᱟᱥᱚᱠ ᱫᱚ ᱥᱟᱹᱱᱛᱤ, ᱥᱟᱶᱛᱟᱨᱤ ᱞᱟᱦᱟᱱᱛᱤ ᱟᱨ ᱫᱷᱚᱨᱚᱢ ᱮ ᱪᱷᱟᱨᱟᱣ ᱠᱮᱜᱼᱟ ᱾
ᱠᱚᱞᱤᱝᱜᱚ ᱦᱩᱞ ᱜᱮ ᱥᱚᱢᱨᱟᱴ ᱟᱥᱚᱠ ᱟᱜ ᱨᱤᱫᱟᱹᱭ ᱨᱮ ᱟᱹᱰᱤ ᱢᱟᱨᱟᱝ ᱟᱹᱨᱩᱯᱷᱮᱨᱟᱣ ᱠᱮᱜᱼᱟ ᱾ ᱩᱱᱤᱭᱟᱜ ᱨᱤᱫᱟᱹᱭ ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱫᱟᱭᱟ ᱟᱨ ᱫᱩᱞᱟᱹᱲ ᱛᱮ ᱱᱮᱢᱚᱥ ᱜᱚᱫ ᱮᱱᱟ ᱾ ᱩᱱᱤ ᱫᱚ ᱦᱩᱞᱥᱟᱹᱭ ᱫᱚ ᱡᱚᱛᱚ ᱫᱤᱱ ᱞᱟᱹᱜᱤᱫ ᱛᱷᱩᱠᱟᱹᱢ ᱞᱟᱹᱜᱤᱫ ᱠᱤᱨᱤᱭᱟᱹᱭ ᱦᱟᱛᱟᱣ ᱠᱮᱜᱼᱟ ᱾ ᱱᱚᱰᱮ ᱠᱷᱚᱱ ᱵᱚᱸᱜᱟ ᱵᱳᱨᱳ ᱟᱨ ᱫᱷᱟᱢ ᱡᱤᱛᱠᱟᱹᱨ ᱨᱮᱭᱟᱜ ᱡᱩᱜᱽ ᱮᱛᱚᱦᱚᱵ ᱮᱱᱟ ᱾ ᱩᱱᱤ ᱢᱟᱦᱟᱱ ᱵᱚᱣᱫᱷ ᱫᱷᱚᱨᱚᱢ ᱫᱚ ᱟᱡᱟᱜ ᱫᱷᱚᱨᱚᱢ ᱞᱮᱠᱟᱛᱮᱭ ᱟᱯᱱᱟᱨ ᱠᱮᱜᱼᱟ ᱾
ᱫᱷᱤᱨᱤ ᱚᱞ
ᱥᱚᱢᱨᱟᱴ ᱟᱥᱚᱠ ᱦᱚᱛᱮᱛᱮ ᱡᱚᱛᱚ ᱨᱮ ᱓᱓ ᱜᱚᱴᱟᱝ ᱚᱞᱼᱛᱚᱞ ᱧᱟᱢ ᱟᱠᱟᱱᱟ ᱡᱟᱦᱟᱸ ᱫᱚ ᱟᱥᱚᱠ ᱠᱷᱩᱱᱴᱤ, ᱪᱟᱴᱟᱱᱤ, ᱟᱨ ᱜᱚᱸᱜᱷᱚᱨ ᱨᱮᱭᱟᱜ ᱠᱟᱸᱛ ᱠᱚᱨᱮ ᱟᱡᱟᱜ ᱒᱖᱙ ᱵᱤᱥᱤᱹᱤ ᱠᱷᱚᱱ ᱒᱓᱑ ᱵᱤᱥᱤᱹᱤ ᱨᱮ ᱪᱟᱹᱞᱩ ᱞᱮᱱ ᱟᱡᱟᱜ ᱥᱟᱥᱚᱱ ᱚᱠᱛᱚ ᱨᱮᱭ ᱜᱚᱲᱦᱚᱱ ᱦᱚᱪᱚ ᱞᱮᱫ ᱠᱚᱣᱟ ᱾ ᱱᱚᱣᱟ ᱱᱮᱛᱟᱨ ᱦᱚᱸ ᱵᱟᱸᱜᱽᱞᱟᱫᱮᱥ, ᱵᱷᱟᱨᱚᱛ, ᱱᱮᱯᱟᱞ, ᱟᱯᱷᱜᱟᱱᱤᱥᱛᱟᱱ, ᱯᱟᱠᱤᱥᱛᱟᱱ ᱨᱮ ᱴᱷᱟᱺᱭ ᱴᱷᱟᱺᱭ ᱨᱮ ᱧᱟᱢᱚᱜᱼᱟ ᱟᱨ ᱚᱱᱟ ᱛᱟᱞᱟᱨᱮ ᱵᱚᱣᱫᱷ ᱫᱷᱚᱨᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱯᱚᱨᱢᱟᱱ ᱦᱚᱸ ᱢᱤᱫ ᱠᱟᱱᱟ ᱾
ᱱᱚᱣᱟ ᱫᱷᱤᱨᱤ ᱚᱞ ᱠᱚ ᱦᱚᱛᱮᱛᱮ ᱥᱚᱢᱨᱟᱴ ᱟᱥᱚᱠ ᱟᱜ ᱵᱚᱣᱫᱷ ᱫᱷᱚᱨᱚᱢ ᱯᱟᱥᱱᱟᱣ ᱨᱮᱭᱟᱜ ᱠᱩᱨᱩᱢᱩᱴᱩ ᱵᱷᱩᱢᱚᱫᱷᱭᱚ ᱥᱟᱜᱚᱨ ᱨᱮᱭᱟᱜ ᱴᱚᱴᱷᱟ ᱫᱷᱟᱹᱵᱤᱡ ᱡᱤᱭᱟᱹᱲ ᱛᱟᱦᱮᱸ ᱠᱟᱱᱟ ᱟᱨ ᱥᱚᱢᱨᱟᱴ ᱢᱤᱥᱨᱚ ᱟᱨ ᱭᱩᱱᱟᱱ ᱫᱷᱟᱹᱵᱤᱡᱟᱜ ᱨᱟᱡᱽᱼᱟᱹᱨᱤᱭᱟᱹ ᱦᱟᱞᱚᱛ ᱥᱟᱶ ᱟᱹᱰᱤ ᱵᱷᱟᱹᱜᱤ ᱞᱮᱠᱟ ᱩᱯᱨᱩᱢ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮ ᱵᱚᱣᱫᱷ ᱫᱷᱚᱨᱚᱢ ᱨᱮᱭᱟᱜ ᱵᱟᱧᱪᱟᱣ ᱨᱮ ᱡᱩᱨ ᱠᱚᱢ ᱟᱨ ᱢᱟᱹᱱᱢᱤ ᱠᱚ ᱱᱟᱯᱟᱭ ᱡᱤᱭᱚᱱ ᱡᱤᱣᱤᱫᱚᱜ ᱞᱟᱹᱜᱤᱫ ᱥᱮᱪᱮᱫ ᱵᱟᱹᱲᱛᱤ ᱧᱟᱢᱚᱜᱼᱟ ᱾
ᱜᱩᱨ
ᱟᱥᱚᱠ ᱟᱜ ᱜᱩᱨ ᱛᱟᱭᱚᱢ ᱢᱚᱣᱨᱭᱚ ᱨᱟᱡᱽ ᱵᱚᱝᱥᱚ ᱥᱩᱨᱥᱩᱯᱩᱨ ᱕᱐ ᱵᱚᱨᱥᱚ ᱜᱟᱱ ᱪᱟᱞᱟᱣ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
https://www.wisdomlib.org/buddhism/book/in-asokas-footsteps,
https://curlie.org/Society/History/By_Region/Asia/South_Asia/Personalities/Ashoka/
http://www.bbc.co.uk/programmes/b05tpy82
http://www.bbc.co.uk/programmes/b0511tm1
https://archive.org/details/InscriptionsOfAsoka.NewEditionByE.Hultzsch
ᱢᱟᱫᱷᱩ ᱠᱚᱲᱟ
ᱢᱟᱫᱷᱩ ᱠᱚᱲᱟ (ᱡᱟᱱᱟᱢ ᱖ ᱡᱟᱱᱩᱣᱟᱨᱤ ᱑᱙᱗᱑) ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸ ᱫᱚ ᱒᱐᱐᱖ ᱠᱷᱚᱱ ᱒᱐᱐᱘ (ᱭᱩ.ᱯᱤ.ᱮ. ᱮᱞᱤᱭᱟᱸᱥ) ᱫᱷᱟᱹᱨᱤᱡ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱞᱮᱜᱼᱟ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱔ ᱥᱮᱯᱴᱮᱢᱵᱚᱨ ᱒᱐᱐᱖ ᱨᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱩᱱᱟᱹᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱭᱟ ᱦᱟᱛᱟᱣ ᱠᱮᱫᱼᱟᱭ, ᱟᱨ ᱒᱓ ᱚᱜᱚᱥᱴ ᱒᱐᱐᱘ ᱨᱮ ᱤᱥᱛᱤᱯᱷᱟ ᱮᱢ ᱫᱷᱟᱹᱨᱤᱡ ᱛᱮ ᱱᱩᱭ ᱱᱚᱣᱟ ᱯᱚᱫᱽ ᱨᱮ ᱵᱮᱱᱟᱣ ᱛᱟᱦᱮᱸᱫ ᱢᱟ ᱾
ᱠᱚᱲᱟ ᱑᱙᱗᱑ ᱨᱮ ᱳᱰᱤᱥᱟ ᱨᱮ ᱵᱤᱥᱣᱟᱱᱟᱛᱷ ᱫᱟᱥ ᱟᱨ ᱒᱐᱐᱒ ᱨᱮ ᱢᱮᱜᱷᱟᱞᱚᱭ ᱨᱮ ᱮᱥ.ᱮᱯᱷ. ᱠᱷᱚᱸᱜᱽᱞᱟᱢ ᱮᱢᱟᱱ ᱢᱤᱫ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱨᱮᱱᱟᱜ ᱯᱚᱫᱽ ᱛᱮᱥᱟᱨ ᱮᱢ.ᱮᱞ.ᱮ. ᱠᱟᱱᱟᱭ ᱾
ᱡᱟᱱᱟᱢ
ᱢᱟᱫᱷᱩ ᱠᱚᱲᱟ ᱟᱜ ᱡᱟᱱᱟᱢ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱜᱩᱣᱟ ᱨᱮ ᱦᱩᱭ ᱞᱮᱱᱟ ᱾ ᱢᱤᱫ ᱦᱚ ᱡᱟᱹᱛᱤ ᱠᱟᱱᱟᱭ, ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱫᱚ ᱨᱟᱥᱤᱠᱟ ᱠᱚᱲᱟ ᱠᱟᱱᱟᱭ, ᱱᱩᱭ ᱫᱚ ᱢᱤᱫ ᱟᱹᱫᱤᱵᱟᱹᱥᱤ ᱪᱟᱹᱥᱤ ᱠᱟᱱᱟᱭ, ᱱᱚᱣᱟ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱟᱛᱦᱟᱛᱩ ᱟᱹᱛᱩ ᱨᱮ ᱛᱟᱦᱮᱸᱱᱟ ᱾ ᱚᱱᱟ ᱤᱜᱽᱱᱩ ᱛᱟᱞᱢᱟ, ᱵᱷᱩᱵᱽᱱᱮᱥᱚᱨ ᱠᱷᱚᱱ ᱜᱨᱮᱡᱩᱮᱴ (graduate) ᱟᱠᱟᱫᱟ ᱾ ᱟᱡ ᱵᱟᱵᱟ ᱢᱮᱱ ᱞᱮᱜᱼᱟ ᱛᱟᱦᱮᱸᱫ ᱢᱟᱫᱷᱩ ᱢᱤᱫ "ᱥᱟᱢᱟᱱᱭ ᱡᱤᱣᱟᱱ" ᱫᱚᱦᱚᱭ ᱢᱟ ᱟᱨ ᱢᱤᱫ ᱪᱟᱹᱥᱤ ᱟᱨ ᱵᱟᱝ ᱢᱮᱬᱦᱮᱫ ᱞᱮᱵᱟᱨ ᱵᱮᱱᱟᱣ ᱢᱟ" ᱱᱚᱣᱟ ᱢᱮᱬᱦᱮᱫ ᱠᱟᱹᱨᱜᱟᱲ ᱨᱮ ᱠᱚᱨᱩᱯᱥᱚᱱ (Corruption) ᱨᱮᱱᱟᱜ ᱮᱠᱥᱯᱤᱨᱤᱱᱥ (experience) ᱠᱟᱛᱮ ᱛᱟᱭᱚᱢ, ᱩᱱᱤᱫᱚ ᱨᱟᱡᱽᱟᱹᱨᱤ ᱨᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱠᱮᱜᱼᱟ ᱾
ᱠᱚᱲᱟ ᱟᱜ ᱵᱟᱯᱞᱟ ᱜᱤᱛᱟ ᱥᱟᱞᱟᱜ ᱦᱩᱭ ᱮᱱᱟ, ᱱᱚᱣᱟ ᱡᱚᱭ ᱵᱷᱟᱨᱚᱛ ᱥᱟᱢᱟᱸᱛ ᱯᱟᱨᱴᱤ ᱠᱷᱚᱱ ᱢᱟᱲᱟᱝ ᱵᱟᱪᱷᱚᱱ ᱴᱚᱴᱷᱟ ᱡᱚᱜᱚᱱᱟᱛᱷᱯᱩᱨ ᱠᱷᱚᱱ ᱮᱢ.ᱮᱞ.ᱮ. ᱠᱟᱱᱟᱭ ᱾ ᱩᱱᱤ ᱨᱤᱱ ᱵᱟᱨᱭᱟ ᱵᱤᱴᱤ ᱢᱮᱱᱟᱜ ᱠᱤᱱᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
ᱢᱟᱫᱷᱩ ᱠᱚᱲᱟ ᱫᱚ ᱚᱞ ᱡᱷᱟᱨᱠᱷᱚᱸᱰ ᱤᱥᱴᱩᱰᱮᱸᱴ ᱭᱩᱱᱤᱱᱚᱱ ᱥᱟᱞᱟᱜ ᱢᱤᱫ ᱣᱚᱨᱠᱮᱨ (Worker) ᱨᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱒᱐᱐᱐ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱫᱚᱨᱵᱟᱨ ᱵᱟᱪᱷᱱᱟᱣ ᱨᱮ ᱡᱚᱜᱚᱱᱟᱛᱷᱯᱩᱨ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱚ ᱯᱟᱨᱴᱤ (ᱵᱷᱟᱡᱽᱯᱟ) ᱨᱤᱱᱤᱡ ᱥᱚᱦᱮᱫ ᱨᱮ ᱡᱤᱛᱠᱟᱹᱨ ᱨᱮᱱᱟᱭ ᱾ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱨᱮ ᱵᱤᱦᱟᱨ ᱨᱮᱱᱟᱜ ᱮᱛᱚᱢ ᱯᱟᱦᱛᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱚ ᱵᱟᱦᱨᱮ ᱚᱸᱰᱚᱠ ᱠᱮᱜᱼᱟ ᱾ ᱠᱚᱲᱟ ᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱡᱚᱜᱚᱱᱟᱛᱷᱯᱩᱨ ᱡᱷᱟᱨᱠᱷᱚᱸᱰ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱡᱷᱟᱨᱠᱷᱚᱸᱰ ᱫᱚᱨᱵᱟᱨ ᱨᱤᱱᱤᱡ ᱥᱚᱦᱮᱫ ᱵᱮᱱᱟᱣ ᱮᱱᱟᱭ ᱾ ᱵᱟᱡᱯᱟ ᱨᱤᱱᱤᱡ ᱵᱟᱹᱵᱩᱞᱟᱞ ᱢᱟᱨᱟᱱᱰᱤ ᱫᱚ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱨᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾
ᱱᱩᱭ ᱥᱚᱨᱠᱟᱨ ᱨᱮᱫᱚ, ᱢᱟᱫᱷᱩ ᱨᱟᱡᱽ ᱢᱚᱱᱛᱨᱤ, ᱜᱨᱟᱢᱤᱬ ᱟᱵᱷᱤᱭᱟᱸᱛᱨᱟᱬ ᱥᱟᱝᱴᱷᱟᱱ (Ind. Charge) ᱵᱮᱱᱟᱣ ᱮᱱᱟᱭ ᱾ ᱱᱚᱣᱟ ᱵᱤᱨᱚᱫᱽ ᱤᱫᱤ ᱛᱮ ᱢᱟᱨᱟᱱᱰᱤ ᱟᱜ ᱮᱜᱟᱭᱱᱥᱴ (Against) ᱵᱤᱨᱚᱫᱽ ᱠᱮᱼᱟ ᱟᱨ ᱩᱱᱤᱫᱚ ᱤᱥᱛᱤᱯᱷᱟ ᱮᱢ ᱠᱮᱜᱼᱟ ᱾ ᱟᱨᱡᱩᱱ ᱢᱩᱸᱰᱟᱹ ᱫᱚ ᱯᱟᱫᱽᱵᱷᱟᱨ ᱟᱨ ᱑᱘ ᱢᱟᱨᱪ ᱒᱐᱐᱓ ᱨᱮ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾ ᱟᱨ ᱱᱩᱭ ᱥᱚᱨᱠᱟᱨ ᱨᱮ ᱠᱚᱲᱟ ᱵᱮᱵᱚᱥᱛᱟ ᱨᱮᱱᱟᱜ ᱯᱟᱸᱪᱟᱭᱟᱛ ᱨᱟᱡᱽ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾
ᱡᱷᱟᱨᱠᱷᱚᱸᱰ ᱨᱮ ᱒᱐᱐᱕ ᱨᱮᱱᱟᱜ ᱯᱚᱱᱚᱛ ᱫᱚᱨᱵᱟᱨ ᱵᱟᱪᱷᱱᱟᱣ ᱨᱮᱱᱟᱜ ᱚᱠᱛᱚ, ᱵᱷᱟᱡᱯᱟ ᱫᱚ ᱠᱚᱲᱟ ᱴᱤᱠᱮᱴ ᱮᱢᱟᱭ ᱞᱟᱹᱜᱤᱫ ᱢᱚᱱᱮ ᱠᱮᱫᱟ ᱾ ᱩᱱᱤᱫᱚ ᱢᱤᱫ ᱤᱱᱰᱮᱯᱮᱱᱰᱮᱱᱴ ᱠᱟᱱᱰᱤᱰᱮᱴ ᱨᱮᱱᱟᱜ ᱨᱮ ᱵᱟᱪᱷᱚᱱ ᱞᱟᱹᱲᱦᱟᱹᱭ ᱟᱨ ᱢᱤᱫ ᱫᱷᱟᱣ ᱟᱨᱦᱚᱸ ᱡᱚᱜᱚᱱᱟᱛᱷᱯᱩᱨ ᱠᱷᱚᱱ ᱡᱤᱛᱠᱟᱹᱨ ᱮᱱᱟ, ᱩᱱᱤᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱨᱮᱥ ᱠᱷᱚᱱ ᱟᱡᱟᱜ ᱥᱩᱨ ᱨᱤᱱᱤᱡ ᱨᱤᱵᱷᱟᱞ (Rival) ᱫᱚ ᱜᱮᱞ ᱦᱟᱡᱟᱨ ᱵᱷᱚᱴ ᱠᱷᱚᱱ ᱦᱟᱨᱟᱣ ᱮᱱᱟ ᱾ ᱠᱚᱲᱟ ᱫᱚ ᱵᱷᱟᱡᱯᱟ NDA ᱫᱚ ᱟᱡᱟᱜ ᱜᱚᱲᱚ ᱮᱢᱟᱫᱮᱭᱟ ᱾
᱒ ᱢᱟᱨᱪ ᱒᱐᱐᱕ ᱨᱮ, ᱟᱹᱰᱤ ᱨᱟᱡᱽᱟᱹᱨᱤ ᱟᱨ ᱠᱚᱸᱜᱨᱮᱥᱼᱡᱷᱟᱢᱩᱢᱚ ᱵᱩᱡᱷᱟᱹᱣ (alliance) ᱨᱮᱱᱟᱜ ᱜᱚᱲᱚ ᱥᱤᱵᱩ ᱥᱚᱨᱮᱱ ᱛᱟᱭᱚᱢ ᱡᱷᱟᱨᱠᱷᱚᱸᱰ ᱨᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱨᱟᱡᱽᱭᱚᱯᱟᱞ, ᱥᱮᱭᱟᱫᱽ ᱥᱤᱵᱽᱛᱮ ᱨᱟᱡᱤ ᱤᱫᱤ ᱛᱮ ᱡᱷᱟᱨᱠᱷᱚᱸᱰ ᱨᱮ ᱥᱚᱨᱠᱟᱨ ᱵᱮᱱᱟᱣ ᱞᱟᱹᱜᱤᱫ ᱛᱮ ᱤᱱᱵᱷᱮᱴᱮᱰ ᱠᱮᱜᱼᱟ ᱛᱟᱦᱮᱸᱫ ᱾
ᱩᱱᱤᱫᱚ ᱯᱚᱱᱚᱛ ᱫᱚᱨᱵᱟᱨ ᱨᱮ ᱵᱤᱥᱮᱥ ᱠᱟᱛᱮ ᱟᱡᱟᱜ ᱦᱤᱨᱤᱧ ᱛᱟᱭᱚᱢ, ᱟᱨᱮ ᱢᱟᱦᱟᱸ ᱛᱟᱭᱚᱢ ᱑᱑ ᱢᱟᱨᱪ ᱨᱮ ᱥᱤᱨᱟᱹ ᱢᱚᱱᱛᱨᱤ ᱨᱮᱱᱟᱜ ᱨᱩᱯ ᱨᱮ ᱚᱪᱚᱜ (resigned) ᱮᱱᱟᱭ ᱾ ᱟᱨᱦᱚᱸ ᱵᱤᱡᱮᱯᱤ ᱭᱟᱜ ᱤᱫᱤ ᱛᱮ ᱮᱱᱰᱤᱮ ᱨᱤᱱᱤᱡ ᱟᱨᱡᱩᱱ ᱢᱩᱸᱰᱟᱹ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟ, ᱱᱩᱭ ᱠᱚᱲᱟ ᱫᱚ ᱜᱚᱲᱚ ᱮᱢ ᱠᱮᱜᱼᱟ ᱟᱨ ᱚᱱᱟ ᱠᱷᱟᱫᱟᱱ ᱜᱮᱣᱞᱚᱡᱤ ᱟᱨ ᱥᱚᱨᱠᱟᱨᱤ ᱢᱚᱱᱛᱨᱤ ᱧᱟᱢ ᱠᱮᱜᱼᱟ ᱾
ᱥᱮᱯᱴᱮᱢᱵᱚᱨ ᱒᱐᱐᱖ ᱨᱮ, ᱢᱟᱫᱷᱩ ᱟᱨ ᱯᱮᱭᱟ ᱮᱢᱟᱱ ᱤᱱᱰᱮᱯᱮᱱᱰᱮᱱᱴ ᱞᱮᱜᱤᱥᱞᱟᱴᱚᱨ ᱫᱤ ᱢᱩᱱᱰᱟ ᱥᱚᱨᱠᱟᱨ ᱠᱷᱚᱱ ᱜᱚᱲᱚ ᱤᱫᱤ ᱨᱩᱣᱟᱹᱲ ᱠᱮᱜᱼᱟ, ᱱᱚᱣᱟ ᱢᱤᱱᱚᱨᱤᱴᱤ (Minority) ᱨᱮ ᱟᱜᱩ ᱠᱮᱜᱼᱟ ᱟᱨ ᱢᱩᱱᱰᱟ ᱟᱜ ᱨᱮᱥᱤᱜᱽᱱᱮᱥᱚᱱ (Resignation) ᱮᱢ ᱠᱮᱜᱼᱟ ᱾ ᱡᱩᱢᱤᱫᱽ ᱢᱟᱲᱟᱝ ᱥᱮᱫ ᱞᱟᱦᱟᱭ ᱞᱟᱹᱜᱤᱫ ᱮᱞᱤᱭᱟᱸᱥ ᱫᱚ ᱥᱤᱨᱟᱹ ᱢᱚᱱᱛᱨᱤ ᱟᱨ ᱠᱚᱲᱟ ᱵᱮᱱᱟᱣ ᱞᱟᱹᱜᱤᱫ ᱠᱟᱱᱥᱮᱱᱥᱟᱥ ᱠᱷᱚᱱ ᱠᱟᱱᱰᱤᱰᱮᱴ ᱨᱮᱱᱟᱜ ᱰᱮᱥᱤᱡᱚᱱ ᱠᱮᱜᱼᱟ ᱾ ᱑᱔ ᱥᱮᱯᱴᱮᱢᱵᱚᱨ, ᱒᱐᱐᱖ ᱨᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱟᱲᱟᱝ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱮᱱᱟᱭ ᱾
ᱛᱤᱵᱤᱞᱤᱥᱤ
ᱛᱤᱵᱤᱞᱤᱥᱤ (English: /təbɪˈliːsi, təˈbɪlɪsi/ tə-bih-LEE-see, tə-BIL-ih-see;[6] Georgian: თბილისი [tʰbilisi] (About this soundlisten)), ᱫᱚ ᱡᱚᱨᱡᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱠᱩᱨᱟ ᱜᱟᱰᱟ ᱟᱲᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫᱴᱮᱱ ᱥᱚᱦᱚᱨ ᱠᱟᱱᱟ ᱾ ᱱᱚᱸᱰᱮ ᱯᱨᱟᱭ ᱑᱕ ᱞᱟᱠᱷ ᱢᱟᱹᱱᱢᱤ ᱢᱮᱱᱟᱜ ᱠᱚᱣᱟ ᱾
ᱮᱥᱤᱭᱟ ᱟᱨ ᱤᱣᱨᱳᱯ ᱨᱮᱱᱟᱜ ᱛᱟᱞᱟ ᱨᱮ ᱜᱷᱟᱸᱡᱮᱲᱛᱮ ᱱᱚᱣᱟ ᱥᱚᱦᱚᱨ ᱢᱮᱱᱟᱜ ᱠᱷᱟᱹᱛᱤᱨ ᱟᱨ ᱥᱤᱞᱠ ᱨᱳᱰ ᱠᱷᱚᱱ ᱥᱩᱨ ᱠᱷᱟᱹᱛᱤᱨ ᱱᱟᱜᱟᱢ ᱨᱮ ᱛᱤᱵᱤᱞᱤᱥ ᱫᱚ ᱮᱴᱟᱜ ᱠᱚ ᱴᱷᱮᱱ ᱟᱹᱰᱤᱜᱮ ᱧᱩᱛᱩᱢᱟᱱ ᱡᱟᱜᱟ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱱᱟᱱᱟᱦᱩᱱᱟᱹᱨ ᱵᱟᱹᱱᱤᱡ ᱯᱨᱚᱠᱚᱞᱯᱚ ᱨᱮᱱᱟᱜ ᱤᱫᱤᱟᱹᱜᱩ ᱦᱤᱥᱟᱹᱵᱛᱮ ᱟᱹᱰᱤᱜᱮ ᱡᱟᱹᱨᱩᱲᱟᱱ ᱠᱟᱱᱟ ᱾
ᱱᱟᱜᱟᱢ ᱞᱮᱠᱟᱛᱮ ᱛᱤᱵᱤᱞᱤᱥᱤ ᱨᱮ ᱫᱚ ᱱᱟᱱᱟᱦᱩᱱᱟᱹᱨ ᱟᱹᱨᱤᱪᱟᱹᱞᱤ ᱟᱨ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚᱣᱟᱜ ᱵᱟᱥ ᱛᱷᱟᱱ ᱠᱟᱱᱟ ᱾ ᱮᱱᱨᱮᱦᱚᱸ ᱱᱚᱸᱰᱮ ᱫᱚ ᱥᱟᱢᱟᱝ ᱚᱨᱛᱷᱚᱰᱚᱠᱥ ᱤᱥᱟᱹᱭ ᱢᱟᱹᱱᱢᱤ ᱠᱚ ᱡᱟᱹᱥᱛᱤ ᱜᱮᱭᱟ ᱾
ᱧᱩᱛᱩᱢ
ᱛᱤᱵᱤᱞᱤᱥᱤ ᱧᱩᱛᱩᱢ ᱫᱚ ᱢᱟᱨᱮ ᱡᱚᱨᱡᱤᱭᱟ ᱛ'ᱵᱤᱞᱤᱥᱤ (თბილისი), ᱟᱨ ᱛᱟᱭᱚᱢ ᱫᱟᱨᱟᱢ ᱴᱤᱯᱞᱤ (თბილი, "ᱞᱚᱞᱚ") ᱟᱹᱲᱟ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱛᱤᱵᱤᱞᱤ ᱥᱮ ᱛᱤᱵᱤᱞᱤᱥᱤ ᱨᱮᱱᱟᱜ ᱟᱥᱚᱞ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱩᱨᱜᱩᱢ ᱡᱟᱜᱟ ᱾
ᱱᱟᱜᱟᱢ
ᱯᱟᱹᱦᱤᱞ ᱵᱨᱳᱸᱡᱽ ᱡᱩᱜᱽ ᱟᱨ ᱯᱟᱣᱞᱤᱣᱳᱞᱤᱛᱷᱤᱠᱡᱩᱜᱽ ᱨᱮᱱᱟᱜ ᱫᱷᱤᱨᱤ ᱨᱮᱱᱟᱜ ᱪᱤᱱᱦᱟᱹ ᱠᱩ ᱞᱮᱠᱟᱛᱮ ᱫᱤᱜᱷᱳᱢᱤ ᱥᱚᱦᱚᱨᱛᱚᱞᱤᱨᱮ ᱛᱤᱵᱤᱞᱤᱥᱤ ᱠᱳᱣᱟᱜ ᱵᱟᱥ ᱛᱟᱸᱦᱮᱸᱠᱟᱱᱟ᱾ ᱵᱨᱳᱸᱡᱽ ᱡᱩᱜᱽ ᱨᱮᱱᱟᱜ ᱢᱩᱪᱟᱹᱫ ᱟᱨ ᱢᱮᱬᱦᱮᱫ ᱡᱩᱜᱽ ᱨᱮᱱᱟᱜ ᱮᱛᱦᱚᱵ ᱥᱮᱡ ᱱᱚᱣᱟ ᱫᱚ ᱠᱚᱠᱮᱥᱟᱥ ᱠᱳᱣᱟᱜ ᱡᱚᱛᱚᱠᱷᱚᱱ ᱞᱟᱹᱴᱩ ᱵᱟᱥ ᱛᱟᱸᱦᱮᱸᱠᱟᱱᱟ᱾
ᱮᱥᱤᱭᱟ ᱟᱨ ᱤᱣᱨᱳᱯ ᱨᱮᱱᱟᱜ ᱛᱟᱞᱟ ᱨᱮᱱᱟᱜ ᱡᱟᱜᱟ ᱠᱷᱟᱹᱛᱤᱨ ᱱᱚᱣᱟ ᱫᱚ ᱟᱹᱰᱤ ᱧᱩᱛᱩᱢᱟᱱ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾ ᱚᱱᱟ ᱠᱟᱨᱚᱱᱛᱮ ᱨᱳᱢᱟᱱ ᱥᱟᱢᱨᱟᱡᱡᱚ, ᱯᱟᱨᱛᱷᱤᱭᱟ, ᱥᱟᱥᱟᱱᱤᱰ ᱯᱟᱨᱥᱤᱭᱟ, ᱟᱨᱚᱵᱠᱩ, ᱵᱟᱭᱡᱮᱹᱱᱴᱟᱭᱤᱱ ᱥᱟᱢᱨᱟᱡᱡᱚ ᱟᱨ ᱥᱮᱹᱞᱡᱩᱠ ᱛᱩᱨᱠᱤ ᱮᱢᱟᱱ ᱛᱮᱭᱟᱜ ᱠᱩ ᱵᱷᱤᱛᱨᱤᱨᱮ ᱫᱟᱲᱮ ᱩᱫᱩᱜ ᱨᱮᱱᱟᱜ ᱢᱤᱫᱴᱮᱱ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾
᱕᱗᱐ ᱥᱟᱭ ᱥᱮᱨᱢᱟ ᱠᱷᱚᱱ ᱖᱒᱗ ᱥᱮᱨᱢᱟ ᱫᱷᱟᱹᱵᱤᱡ ᱯᱟᱨᱥᱤᱭᱟᱱ ᱠᱩ ᱱᱚᱣᱟ ᱡᱟᱜᱟ ᱠᱩ ᱥᱟᱥᱚᱱ ᱟᱠᱟᱫᱟ ᱡᱚᱛᱚᱠᱷᱚᱱ ᱫᱷᱟᱹᱵᱤᱡ ᱵᱟᱭᱡᱮᱹᱱᱴᱟᱭᱤᱱ ᱥᱮᱹᱱᱟ ᱠᱩ ᱱᱚᱣᱟ ᱵᱟᱹᱠᱩ ᱫᱚᱠᱷᱚᱞ ᱟᱠᱟᱫ ᱛᱟᱸᱦᱮᱸᱱᱟ᱾ ᱗᱓᱖-᱗᱓᱘ ᱥᱮᱨᱢᱟ ᱵᱷᱤᱛᱨᱤᱨᱮ ᱟᱨᱚᱵ ᱠᱚ ᱱᱚᱸᱰᱮ ᱠᱩ ᱵᱚᱞᱚᱭᱱᱟ ᱟᱨ ᱠᱩ ᱫᱚᱠᱷᱚᱞ ᱠᱮᱫᱟ᱾ ᱗᱖᱔ ᱥᱮᱨᱢᱟ ᱥᱮᱡ ᱛᱤᱵᱤᱞᱤᱥᱤ ᱡᱚᱠᱷᱚᱱ ᱟᱨᱚᱵ ᱠᱳᱣᱟᱜ ᱫᱚᱠᱷᱚᱞ ᱨᱮᱜᱮ ᱛᱟᱸᱦᱮᱸᱠᱟᱱᱟ ᱩᱱ ᱡᱚᱠᱷᱚᱡ ᱜᱮ ᱵᱟᱭᱡᱮᱹᱱᱴᱟᱭᱤᱱ ᱠᱷᱚᱡᱟ ᱴᱷᱮᱱ ᱠᱩ ᱦᱟᱨᱟᱣ ᱞᱮᱱᱟ᱾ ᱛᱤᱵᱤᱞᱤᱥᱤᱛᱮ ᱟᱨᱚᱵ ᱠᱳᱣᱟ ᱥᱟᱥᱚᱱ ᱑᱐᱕᱐ ᱫᱷᱟᱹᱵᱤᱡ ᱴᱤᱠᱟᱹᱣ ᱛᱟᱸᱦᱮᱸᱠᱟᱱᱟ᱾ ᱑᱐᱖᱘ ᱥᱮᱡ ᱛᱩᱨᱠᱤ ᱥᱟᱥᱚᱱ ᱨᱮ ᱱᱚᱣᱟ ᱥᱚᱦᱚᱨ ᱫᱚᱠᱷᱚᱞ ᱞᱮᱱᱟ᱾
ᱤᱱᱟᱹ ᱛᱟᱭᱚᱢ ᱢᱚᱝᱜᱚᱞ ᱥᱟᱥᱚᱱ, ᱤᱨᱟᱱᱤ ᱥᱟᱥᱚᱱ, ᱨᱟᱥᱤᱭᱟ ᱥᱟᱥᱚᱱ ᱟᱨ ᱢᱩᱪᱟᱹᱫᱨᱮ ᱥᱳᱵᱷᱤᱭᱮᱛ ᱥᱟᱥᱚᱱ ᱛᱟᱸᱦᱮᱸᱠᱟᱱᱟ᱾ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱟᱹᱯᱩᱫ ᱛᱟᱭᱚᱢ ᱱᱚᱣᱟ ᱥᱚᱦᱚᱨᱨᱮ ᱟᱨᱦᱚᱸ ᱞᱟᱹᱲᱦᱟᱹᱭ ᱡᱷᱟᱜᱽᱲᱟ ᱰᱷᱤᱨ ᱞᱮᱱᱟ᱾
ᱚᱛᱱᱚ
ᱛᱤᱵᱤᱞᱤᱥᱤ ᱫᱚ ᱠᱚᱧᱮ ᱠᱚᱠᱮᱥᱟᱥ ᱨᱮ ᱔᱑°᱔᱓' ᱮᱛᱚᱢ ᱚᱠᱠᱷᱟᱝᱥᱚ ᱟᱨ ᱔᱔°᱔᱗' ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱟᱛᱠᱳᱣᱟᱨᱤ ᱜᱟᱰᱟ ᱟᱲᱮᱨᱮ ᱥᱟᱢᱟᱝ ᱡᱚᱨᱡᱤᱭᱟ ᱨᱮ ᱢᱮᱱᱟᱜᱼᱟ᱾ ᱫᱚᱨᱮᱭᱟ ᱠᱷᱚᱱ ᱱᱚᱣᱟ ᱥᱚᱦᱚᱨ ᱫᱚ ᱓᱘᱐-᱗᱗᱐ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾
ᱢᱟᱹᱱᱢᱤ ᱟᱨ ᱟᱹᱨᱤᱪᱟᱹᱞᱤ
ᱛᱤᱵᱤᱞᱤᱥᱤᱥ ᱨᱮᱱ ᱙᱕% ᱢᱟᱹᱱᱢᱤᱫᱚ ᱡᱚᱨᱡᱤᱭᱟᱱ ᱚᱨᱛᱷᱚᱰᱚᱠᱥ ᱪᱟᱨᱪ ᱨᱮᱱᱟᱜ ᱫᱷᱚᱨᱚᱢ ᱠᱚ ᱯᱟᱸᱡᱟᱭᱟ᱾ ᱤᱱᱟᱹ ᱥᱟᱶ ᱤᱥᱞᱟᱢ, ᱤᱦᱩᱫᱤ ᱟᱨ ᱮᱴᱟᱜ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚ ᱦᱚᱸ ᱢᱮᱱᱟᱜ ᱠᱳᱣᱟ᱾
ᱠᱟᱹᱣᱰᱤ ᱟᱹᱨᱤ
ᱡᱚᱨᱡᱤᱭᱟ ᱨᱮᱱᱟᱜ ᱢᱳᱴ ᱡᱤᱰᱤᱯᱤ ᱨᱮᱱᱟᱜ ᱘᱘ ᱵᱷᱟᱜᱽ ᱜᱮ ᱱᱚᱣᱟ ᱥᱚᱦᱚᱨ ᱠᱷᱚᱱ ᱡᱳᱜᱟᱱ ᱦᱩᱭᱩᱜᱼᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱥᱤᱭᱟ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱙
ᱯᱩᱨᱱᱤᱭᱟ ᱦᱚᱱᱚᱛ
ᱯᱩᱨᱱᱤᱭᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮ-ᱜᱮ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱯᱩᱨᱱᱤᱭᱟ ᱱᱟᱝᱜᱽᱨᱟᱦᱟ ᱱᱤᱭᱟᱹ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱯᱩᱨᱱᱤᱭᱟ ᱦᱚᱱᱚᱛ ᱫᱚ ᱯᱩᱨᱱᱤᱭᱟ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓,᱒᱒᱙ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱓,᱒᱙᱔,᱖᱑᱙ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱾ ᱯᱩᱨᱱᱤᱭᱟ ᱱᱟᱝᱜᱽᱨᱟᱦᱟ ᱨᱮ ᱡᱟᱣ ᱯᱷᱩᱨᱜᱟᱹᱞ ᱢᱟᱦᱟᱸ ᱦᱤᱞᱚᱜ ᱥᱮᱨᱣᱟ ᱞᱮᱠᱟ ᱛᱮ ᱧᱤᱫᱟᱹ ᱑᱒.᱐᱑ ᱴᱟᱲᱟᱝ ᱨᱮ ᱡᱟᱹᱛᱤᱭᱟᱹᱨᱤ ᱪᱤᱨ ᱚᱴᱟᱝ ᱟᱹᱜᱩ ᱦᱮᱡ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱠᱚᱭᱮ ᱱᱟᱠᱷᱟ ᱠᱷᱚᱱ ᱜᱟᱝᱜᱟ ᱜᱟᱰᱟ ᱡᱟᱯᱟᱜ ᱦᱟᱹᱵᱤᱡ ᱱᱚᱣᱟ ᱨᱮᱭᱟᱜ ᱥᱤᱢᱟᱹ ᱯᱟᱥᱱᱟᱣ ᱟᱠᱟᱱᱟ ᱾ ᱠᱟᱹᱣᱰᱤ ᱟᱹᱨᱤ ᱟᱨ ᱥᱮᱪᱮᱫ ᱤᱭᱟᱹᱛᱮ ᱯᱩᱨᱱᱤᱭᱟ ᱨᱮᱭᱟᱜ ᱢᱚᱦᱚᱛ ᱢᱮᱱᱟᱜᱼᱟ, ᱚᱱᱟ ᱤᱭᱟᱹᱛᱮ ᱯᱩᱨᱱᱤᱭᱟ ᱫᱚ ᱵᱤᱱ ᱚᱯᱷᱤᱥᱤᱭᱟᱞ ᱨᱟᱡᱽᱜᱟᱲ ᱠᱚ ᱢᱮᱛᱟᱣᱟᱜᱼᱟ ᱾
ᱠᱟ.ᱣᱰᱤ ᱟ.ᱨᱤ
ᱯᱩᱨᱱᱤᱭᱟ ᱨᱮ ᱱᱚᱣᱟ ᱠᱚ ᱪᱟᱥ ᱟᱵᱟᱫᱽ ᱟ.ᱰᱤ ᱵᱟ.ᱲᱛᱤ ᱦᱩᱭᱩᱜ-ᱟ, ᱡᱮᱞᱮᱠᱟ: ᱦᱩᱲᱩ, ᱡᱚᱱᱰᱨᱟ, ᱫᱟ.ᱞ, ᱜᱩᱦᱩᱱ, ᱛᱩᱲᱤ ᱟᱨ ᱛᱤᱞᱢᱤᱧ ᱮᱢᱟᱱ ᱛᱮᱭᱟᱜ ᱠᱚ। ᱟᱥᱚᱠᱟᱭ ᱛᱮ ᱯᱮ ᱦᱤᱥ ᱨᱮᱱᱟᱜ ᱢᱤᱫ ᱦᱤᱥ ᱴᱚᱴᱷᱟ ᱨᱮ ᱜᱮ ᱪᱟᱣᱞᱮ ᱪᱟᱥ ᱦᱩᱭᱩᱜ ᱠᱟᱱᱟ, ᱩᱛᱩᱭ ᱡᱤᱱᱤᱥ ᱟᱨ ᱛᱩᱢᱩᱪ ᱞᱮᱠᱟᱱ ᱪᱟᱥ ᱦᱚ ᱟ.ᱰᱤ ᱟ'ᱴ ᱜᱮ ᱦᱩᱭᱩᱜ-ᱟ।
ᱞᱟᱭ ᱞᱟᱠᱪᱟᱨ
ᱟᱭᱢᱟ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱢᱤᱫ ᱛᱮ ᱟᱨ ᱱᱤᱨᱟᱭ ᱛᱮ ᱜᱤᱨᱟ. ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱦᱚᱱᱚᱛ ᱨᱮ ᱦᱤᱱᱫᱩ ᱠᱚ ᱵᱟ.ᱲᱛᱤ ᱢᱮᱱᱟᱜ ᱠᱚᱣᱟ, ᱩᱱᱠᱩ ᱣᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱖᱑% ᱟᱨ ᱢᱩᱥᱞᱤᱢ ᱠᱚ ᱫᱚ ᱓᱘% ᱟᱨ ᱥᱟᱨᱮᱡ ᱑% ᱦᱤᱥ ᱦᱚᱲ ᱫᱚ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱖᱗᱓,᱑᱒᱗ ᱡᱚᱱᱟ ., ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱟᱢᱫᱟᱡᱽ ᱢᱚᱣᱨᱤᱴᱟᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱞᱚᱣᱟ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱑᱐᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑,᱐᱑᱔ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱘.᱖᱖%᱾ ᱯᱩᱨᱱᱤᱭᱟ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱓᱐ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱑.᱒᱓%᱾
ᱵᱟᱦᱨᱮ ᱡᱚᱱᱚᱲ
List of Freedom Fighters of Purnea District
1. Shri Jibatsh Sharma 'Himanshu' native of Kajha Village, Block Krityanand Nagar, District Purnea
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱯᱩᱨᱱᱤᱭᱟ ᱠᱷᱚᱸᱰ
ᱯᱚᱨᱥᱟ ᱩᱯᱚᱡᱮᱞᱟ
ᱯᱚᱨᱥᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱱᱚᱶᱜᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
Porsha is located at 25.025°N, 88.4833°W. It has 18047 households and total area 252.83 km².
ᱯᱚᱨᱥᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱥᱟᱯᱟᱦᱟᱨ, ᱫᱟᱹᱠᱷᱤᱱ ᱫᱚ ᱜᱚᱥᱛᱟᱢᱯᱩᱨ, ᱯᱩᱪᱷᱤᱢ ᱫᱚ ᱥᱤᱧᱚᱛ ᱟᱨ ᱯᱩᱨᱩᱵᱽ ᱫᱚ ᱢᱚᱦᱟᱫᱮᱵᱽᱯᱩᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱥᱮᱫᱟᱭ ᱠᱟᱛᱷᱟ
᱑᱗᱙᱓ ᱥᱮᱨᱢᱟ-ᱨᱮ ᱯᱚᱨᱥᱟ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱷᱟᱱᱟ ᱛᱟᱦᱮ ᱠᱟᱱᱟ᱾ ᱱᱤᱛᱚᱜ ᱱᱟᱝ ᱚᱠᱚᱛᱚ ᱨᱮ ᱱᱤᱭᱟᱹ ᱫᱚ ᱱᱚᱶᱜᱟ ᱦᱚᱱᱚᱛ ᱨᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾
ᱡᱟᱢᱥᱮᱫᱽᱯᱩᱨ ᱥᱟᱢᱟᱝ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱡᱟᱢᱥᱮᱫᱽᱯᱩᱨ ᱥᱟᱢᱟᱝ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱡᱟᱢᱥᱮᱫᱽᱯᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱟᱹᱪᱤ ᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱡᱟᱢᱥᱮᱫᱽᱯᱩᱨ ᱥᱟᱢᱟᱝ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱡᱟᱢᱥᱮᱫᱽᱯᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱡᱟᱢᱥᱮᱫᱽᱯᱩᱨ
ᱢᱩᱥᱯᱷᱤᱠᱩᱨ ᱨᱚᱦᱤᱢ
ᱢᱳᱦᱟᱢᱢᱚᱫᱽ ᱢᱩᱥᱯᱷᱤᱠᱩᱨ ᱨᱚᱦᱤᱢ (ᱡᱟᱱᱟᱢ: ᱙ ᱢᱮ ᱑᱙᱘᱗) ᱢᱤᱫᱴᱮᱱ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ ᱟᱨ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱯᱮᱭᱟ ᱯᱷᱚᱨᱢ ᱨᱮᱱ ᱚᱫᱷᱤᱱᱟᱭᱚᱠ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱥᱮᱯᱴᱮᱢᱵᱚᱨ ᱒᱐᱑᱑ ᱨᱮ ᱨᱚᱦᱤᱢ ᱫᱚ ᱵᱟᱝᱞᱟᱫᱮᱥ ᱫᱚᱞ ᱨᱮᱱ ᱠᱟᱯᱛᱟᱱ ᱠᱚ ᱵᱮᱱᱟᱣ ᱞᱤᱫᱤᱭᱟ᱾ ᱩᱱᱤ ᱫᱚ ᱠᱨᱤᱠᱮᱴ ᱜᱟᱛᱮᱨᱮ ᱣᱤᱠᱮᱴ ᱠᱤᱯᱟᱨ ᱦᱤᱥᱟᱹᱵᱛᱮ ᱟᱨ ᱛᱟᱞᱟᱨᱮᱱ ᱵᱮᱴᱥᱢᱮᱱ ᱦᱤᱥᱟᱹᱵᱛᱮᱭ ᱜᱟᱛᱮᱜᱼᱟ᱾ ᱵᱟᱝᱞᱟᱫᱮᱥ ᱨᱮᱱ ᱜᱟᱛᱮ ᱠᱩ ᱵᱷᱤᱛᱨᱤ ᱨᱮ ᱩᱱᱤᱜᱮ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱴᱮᱥᱴ ᱜᱟᱛᱮᱨᱮ ᱰᱟᱵᱚᱞ ᱥᱮᱱᱪᱩᱨᱤ ᱠᱟᱛᱮ ᱡᱚᱛᱚᱠᱷᱚᱱ ᱡᱟᱹᱥᱛᱤ ᱨᱟᱱᱮ ᱵᱮᱱᱟᱣ ᱟᱠᱟᱫᱟ᱾
ᱵᱟᱝᱞᱟᱫᱮᱥ ᱨᱮᱱ ᱥᱟᱵᱮᱠ ᱠᱳᱪ ᱡᱮᱢᱤ ᱥᱤᱰᱚᱱᱥ ᱟᱜ ᱠᱟᱛᱷᱟ ᱞᱮᱠᱟᱛᱮ, ᱨᱚᱦᱤᱢ ᱫᱚ ᱢᱤᱫ ᱠᱷᱚᱱ ᱛᱩᱨᱩᱭ ᱵᱷᱤᱛᱨᱤᱨᱮ ᱡᱟᱸᱦᱟᱸᱨᱮᱜᱮ ᱯᱷᱮᱰ ᱠᱟᱛᱮᱜ ᱮ ᱜᱟᱛᱮ ᱫᱟᱲᱮᱭᱟᱜᱼᱟ᱾ ᱢᱩᱥᱯᱷᱤᱠ ᱫᱚ ᱵᱚᱜᱩᱲᱟ ᱡᱮᱞᱟ ᱤᱥᱠᱩᱞ ᱟᱨ ᱵᱟᱝᱞᱟᱫᱮᱥ ᱜᱟᱛᱮ ᱥᱮᱪᱮᱫ ᱯᱨᱚᱛᱤᱥᱴᱷᱟᱱ ᱨᱮᱱ ᱥᱮᱪᱮᱫᱤᱭᱟᱹᱭ ᱛᱟᱸᱦᱮᱸᱠᱟᱱᱟ᱾ ᱡᱟᱦᱟᱝᱜᱤᱨᱱᱚᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱩᱥᱯᱷᱤᱠ ᱫᱚ ᱱᱟᱜᱟᱢ ᱥᱟᱛᱟᱢ ᱨᱮ ᱚᱱᱟᱨᱥ ᱰᱤᱜᱨᱤᱭ ᱠᱚᱨᱟᱣ ᱟᱠᱟᱫᱟ᱾
᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱱᱚᱵᱷᱮᱢᱵᱚᱨ ᱨᱮ ᱡᱤᱢᱵᱟᱵᱩᱭᱮ ᱵᱤᱨᱩᱫᱷ ᱵᱟᱨᱮᱭᱟ ᱴᱮᱥᱴ ᱜᱟᱛᱮ ᱨᱮ ᱵᱟᱨᱮᱭᱟ ᱰᱟᱵᱚᱞ ᱥᱮᱱᱪᱩᱨᱤ ᱟᱨ ᱣᱤᱠᱮᱴ ᱠᱤᱯᱟᱨ ᱦᱤᱥᱟᱹᱵ ᱛᱮᱦᱚᱸ ᱡᱚᱛᱚᱠᱷᱚᱱ ᱡᱟᱹᱥᱛᱤ ᱵᱟᱨᱮᱭᱟ ᱰᱟᱵᱚᱞ ᱥᱮᱱᱪᱩᱨᱤ ᱠᱚᱨᱟᱣ ᱨᱮᱱᱟᱜ-ᱮ ᱨᱮᱠᱚᱨᱰ ᱟᱠᱟᱫᱟ᱾
ᱠᱟᱹᱢᱤ ᱡᱤᱭᱚᱱ
᱒᱐᱐᱕ ᱥᱮᱨᱢᱟ ᱨᱮ ᱤᱝᱞᱮᱱᱰ ᱥᱚᱯᱷᱚᱨᱨᱮ ᱢᱩᱥᱯᱷᱤᱠ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱜᱟᱛᱮᱨᱮ ᱥᱩᱡᱳᱜᱮ ᱧᱟᱢ ᱞᱮᱫᱟ᱾ ᱚᱱᱟᱜᱮ ᱤᱝᱞᱮᱱᱰ ᱨᱮᱱᱟᱜ ᱦᱟᱥᱟ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱸ ᱯᱟᱹᱦᱤᱞ ᱜᱟᱛᱮ ᱛᱟᱸᱦᱮᱸᱠᱟᱱᱟ᱾ ᱯᱟᱹᱦᱤᱞ ᱨᱮᱫᱚ ᱠᱷᱟᱹᱞᱤ ᱣᱤᱠᱮᱴ ᱠᱤᱯᱟᱨ ᱦᱤᱥᱟᱹᱵ ᱛᱮᱜᱮ ᱠᱩ ᱧᱮᱞᱮ ᱠᱟᱱ ᱨᱮᱦᱚᱸ ᱟᱭᱟᱜ ᱵᱮᱴᱤᱝ ᱦᱚᱸ ᱠᱤᱪᱷᱩᱫᱤᱱ ᱵᱷᱤᱛᱨᱤ ᱨᱮᱜᱮ ᱧᱩᱛᱩᱢᱮ ᱯᱟᱥᱱᱟᱣ ᱠᱮᱛ ᱛᱟᱭᱟ᱾ ᱤᱝᱞᱮᱱᱰ ᱥᱚᱯᱷᱚᱨ ᱚᱠᱛᱚᱨᱮ ᱞᱚᱨᱰ ᱨᱮᱱᱟᱜ ᱯᱟᱹᱦᱤᱞ ᱜᱟᱛᱮᱨᱮ ᱵᱟᱝᱞᱟᱫᱮᱥ ᱑᱐᱘ ᱨᱟᱱ ᱨᱮᱠᱩ ᱟᱣᱴ ᱪᱟᱵᱟ ᱞᱮᱱᱟ᱾ ᱚᱱᱟ ᱜᱟᱛᱮᱨᱮ ᱢᱩᱥᱯᱷᱤᱠ ᱑᱖ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ ᱤᱱᱟᱹ ᱜᱟᱛᱮᱨᱮ ᱠᱷᱟᱹᱞᱤ ᱯᱮᱭᱟ ᱠᱨᱤᱠᱮᱴᱟᱨ ᱜᱮ ᱵᱟᱨᱮᱭᱟ ᱚᱝᱠᱚ ᱨᱮᱱᱟᱜ ᱨᱟᱱ ᱨᱮ ᱠᱚ ᱥᱮᱴᱮᱨ ᱫᱟᱲᱮ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱤᱱᱡᱩᱨᱤ ᱠᱷᱟᱹᱛᱤᱨ ᱢᱩᱥᱯᱷᱤᱠ ᱚᱱᱟ ᱥᱤᱨᱤᱡᱽ ᱨᱮᱱᱟᱜ ᱮᱴᱟᱜ ᱜᱟᱛᱮ ᱟᱨ ᱵᱟᱭ ᱜᱟᱛᱮ ᱫᱟᱲᱮ ᱞᱮᱱᱟ᱾
ᱠᱨᱤᱠᱮᱴ ᱡᱮᱜᱮᱛᱠᱟᱯ
᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱠᱨᱤᱠᱮᱴ ᱡᱮᱜᱮᱛᱠᱟᱯ ᱨᱮ ᱜᱟᱛᱮ ᱞᱟᱹᱜᱤᱛ ᱔ ᱡᱟᱱᱩᱣᱟᱨᱤ ᱒᱐᱑᱕ ᱢᱟᱹᱦᱤᱛ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱵᱳᱨᱰ ᱑᱕ ᱥᱚᱦᱮᱫ ᱟᱜ ᱧᱩᱛᱩᱢ ᱠᱚ ᱯᱟᱨᱥᱟᱞ ᱠᱮᱫᱟ᱾ ᱚᱱᱟᱨᱮ ᱢᱩᱥᱯᱷᱤᱠᱩᱨ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾
᱙ ᱢᱟᱨᱪ ᱒᱐᱑᱕ ᱢᱟᱹᱦᱤᱛ ᱦᱤᱞᱟᱹᱜ ᱮᱰᱤᱞᱮᱰ ᱳᱵᱷᱟᱞ ᱨᱮ ᱦᱩᱭᱞᱮᱱ ᱜᱨᱩᱯ ᱯᱟᱨᱵᱚ ᱨᱮᱱᱟᱜ ᱢᱚᱬᱮ ᱟᱜ ᱜᱟᱛᱮᱨᱮ ᱤᱝᱞᱮᱱᱰ ᱵᱤᱨᱩᱫᱷ ᱢᱚᱬᱮ ᱟᱜ ᱣᱤᱠᱮᱴ ᱨᱮ ᱢᱟᱦᱢᱩᱫᱩᱞᱞᱟᱦ ᱨᱤᱭᱟᱫᱽ ᱥᱟᱶ ᱵᱟᱝᱞᱟᱫᱮᱥ ᱯᱟᱸᱦᱴᱟ ᱠᱷᱚᱱ ᱡᱮᱜᱮᱛ ᱠᱟᱯᱨᱮᱱᱟᱜ ᱡᱟᱸᱦᱟᱸ ᱣᱤᱠᱮᱴ ᱨᱮᱜᱮ ᱡᱚᱛᱚᱠᱷᱚᱱ ᱡᱟᱹᱥᱛᱤ ᱑᱔᱑ ᱨᱟᱱ ᱨᱮᱱᱟᱜ ᱨᱮᱠᱚᱨᱰ ᱠᱤᱱ ᱠᱚᱨᱟᱣ ᱞᱮᱫᱟ᱾ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮ ᱦᱚᱸ ᱱᱤᱭᱟᱹ ᱡᱩᱴᱤ ᱨᱮᱱᱟᱜ ᱨᱟᱱ ᱜᱮ ᱡᱚᱛᱚᱠᱷᱚᱱ ᱰᱷᱤᱨᱟ᱾ ᱚᱱᱟ ᱜᱟᱛᱮᱨᱮ ᱨᱩᱵᱮᱞ ᱦᱳᱥᱮᱱ ᱟᱜ ᱵᱳᱞᱤᱝ ᱛᱮ ᱵᱟᱝᱞᱟᱫᱮᱥ ᱑᱕ ᱨᱟᱱ ᱛᱮᱠᱚ ᱡᱤᱛᱟᱹᱣ ᱞᱮᱱᱟ ᱟᱨ ᱠᱳᱣᱟᱨᱴᱟᱨ ᱯᱷᱟᱭᱱᱟᱞ ᱨᱮᱠᱚ ᱥᱮᱴᱮᱨ ᱞᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ
ᱥᱟᱢᱟᱝ ᱠᱟᱢᱮᱝ ᱦᱚᱱᱚᱛ
ᱥᱟᱢᱟᱝ ᱠᱟᱢᱮᱝ ᱦᱚᱱᱚᱛ (East Kameng district /ˈkæmɛŋ/) ᱫᱚ ᱠᱚᱭᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱟᱝ ᱦᱚᱱᱚᱛ ᱠᱟᱱᱟ ৷ ᱱᱚᱣᱟ ᱦᱚᱱᱚᱛ ᱫᱚ ᱡᱮᱜᱮᱛᱟᱨᱤ ᱥᱤᱢᱟᱹᱱᱟ ᱛᱤᱵᱵᱚᱛ ᱟᱨ ᱮᱴᱟᱜ ᱦᱤᱥ ᱠᱚ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱮᱴᱟᱜ ᱦᱚᱱᱚᱛ ᱠᱚ ᱡᱮᱞᱮᱠᱟ ᱯᱟᱪᱮ ᱠᱟᱢᱮᱝ ᱦᱚᱱᱚᱛ, ᱯᱟᱯᱩᱢᱯᱟᱨᱮ ᱟᱨ ᱠᱩᱨᱩᱝ ᱠᱩᱢᱮᱭ ᱥᱤᱢᱟᱹᱭ ᱥᱤᱢᱟᱹᱱᱟ ᱨᱮ ᱡᱟᱯᱟᱜ ᱟᱠᱟᱱᱟ ৷ ᱱᱚᱣᱟ ᱦᱚᱵᱴᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱪᱮᱯᱯᱟ ᱟᱨ ᱦᱚᱱᱚᱭ ᱨᱮ ᱥᱟᱝᱜᱮ ᱞᱮᱠᱷᱟ ᱨᱮ ᱢᱮᱱᱟᱜ ᱠᱚ ᱟᱹᱫᱤᱵᱟᱹᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱱᱤᱥᱤ ৷
ᱱᱟᱜᱟᱢ
ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱧᱟᱢᱚᱜ ᱠᱟᱱᱟ, ᱵᱟᱝᱢᱟ ᱠᱟᱢᱮᱝ ᱦᱚᱱᱚᱛ ᱨᱮᱭᱟᱜ ᱦᱟᱥᱟ ᱦᱟ.ᱴᱤᱧ ᱫᱚ ᱢᱤᱡᱤ ᱟᱨ ᱟᱠᱟ ᱡᱟ.ᱛᱤ ᱟ.ᱜᱽᱣᱟ.ᱱ ᱠᱚ ᱠᱚ ᱥᱟᱥᱚᱱᱮᱫ ᱛᱟᱦᱮᱱᱟ৷ ᱜᱮᱞ ᱥᱟᱭ ᱟᱱᱟᱜ ᱥᱮᱨᱢᱟ ᱟᱨ ᱜᱮ-ᱵᱟᱨ ᱥᱟᱭ ᱟᱱᱟᱜ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱵᱷᱟᱞᱩᱠ ᱯᱩᱝ ᱜᱟᱲ ᱟᱨ ᱮᱭᱟᱭ ᱥᱟᱭ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱫᱳᱨᱟᱝ ᱜᱟᱲ ᱮᱢᱟᱱ ᱠᱚ ᱜᱮ ᱱᱚᱣᱟ ᱨᱮᱭᱟᱜ ᱯᱨᱚᱢᱟᱱ ᱫᱚ৷
ᱥᱤᱧᱚᱛ ᱯᱷᱩᱨᱜᱟ.ᱞ ᱦᱟᱢᱮᱴ ᱡᱚᱝ ᱛᱟᱭᱚᱢ ᱥᱮᱞᱟ ᱥᱟᱵᱽ ᱮᱡᱮᱱᱥᱤ ᱫᱚ ᱠᱟᱢᱮᱝ ᱰᱤᱵᱷᱤᱡᱚᱱ ᱠᱚ ᱧᱩᱛᱩᱢ ᱟᱫᱟ৷ ᱑᱙᱕᱔ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱵᱚᱢᱰᱤᱞ ᱨᱮ ᱠᱚ ᱯᱷᱮᱨᱟᱣ ᱠᱮᱫᱟ৷ ᱛᱟᱭᱚᱢ ᱚᱠᱛᱮ ᱨᱮᱱᱟᱜ ᱠᱟᱢᱮᱝ ᱯᱷᱚᱨᱮᱱᱴᱤᱭᱟᱨ ᱰᱤᱵᱷᱤᱡᱚᱱ ᱨᱮᱭᱟᱜ ᱧᱩᱛᱩᱢ ᱫᱚ ᱠᱟᱢᱮᱝ ᱦᱚᱱᱚᱛ ᱠᱚ ᱫᱚᱦᱚ ᱠᱮᱫᱟ৷ ᱑᱙᱘᱐ ᱥᱮᱨᱢᱟ ᱨᱮᱭᱥᱜ ᱑ ᱡᱩᱱ ᱨᱮ ᱱᱚᱣᱟ ᱠᱟᱢᱮᱝ ᱦᱚᱱᱚᱛ ᱵᱮᱜᱟᱨ ᱠᱟᱛᱮ ᱥᱟᱢᱟᱝ ᱟᱨ ᱯᱟᱪᱷᱮ ᱠᱟᱢᱮᱝ ᱧᱩᱛᱩᱢᱟᱱ ᱵᱟᱨᱭᱟ ᱦᱚᱱᱚᱛ ᱠᱚ ᱛᱮᱭᱟᱨ ᱠᱮᱫᱟ৷ ᱯᱟᱪᱷᱮ ᱠᱟᱢᱮᱝ ᱦᱚᱱᱚᱛ ᱠᱷᱚᱱ ᱟᱫᱚᱢ ᱦᱤᱥ ᱜᱮᱫ ᱵᱮᱜᱟᱨ ᱠᱟᱛᱮ ᱑᱙᱘᱔ ᱥᱮᱨᱢᱟ ᱨᱮᱭᱟᱜ ᱖ ᱚᱠᱴᱚᱵᱚᱨ ᱢᱟ.ᱦᱤᱛ ᱦᱤᱞᱚᱜ ᱨᱮ ᱴᱟᱣᱟᱝ ᱦᱚᱱᱚᱛ ᱧᱩᱛᱩᱢ ᱟᱱ ᱱᱟᱣᱟ ᱦᱚᱱᱚᱛ ᱛᱮᱭᱟᱨ ᱦᱩᱭ ᱞᱮᱱᱟ৷
ᱠᱟ.ᱣᱰᱤ ᱟ.ᱨᱤ
ᱱᱚᱣᱟ ᱥᱟᱢᱟᱝ ᱠᱟᱢᱮᱝ ᱦᱚᱱᱚᱛ ᱨᱮᱱ ᱟ.ᱰᱤ ᱟᱭᱢᱟ ᱦᱚᱲ ᱜᱮ ᱟᱠᱚᱣᱟᱜ ᱫᱤᱱᱟ.ᱢ ᱫᱤᱱ ᱨᱮᱭᱟᱜ ᱡᱤᱭᱚᱱ ᱠᱷᱟᱱᱰᱟᱣ ᱞᱟ.ᱜᱤᱫ ᱵᱩᱨᱩ ᱪᱚᱴ ᱡᱟᱭᱜᱟ ᱠᱚ ᱨᱮ ᱡᱩᱢ ᱠᱚ ᱪᱟᱥ ᱟᱵᱟᱫᱽ ᱡᱚᱝᱟ ᱢᱟᱱᱮ ᱟᱵᱚ ᱦᱚᱲ ᱛᱮ ᱫᱚ ᱦᱚᱲᱮᱡ ᱨᱟᱢᱵᱽᱲᱟ ᱮᱢᱟᱱ ᱠᱚ ᱪᱟᱥᱚᱜ-ᱟ৷ ᱵᱩᱨᱩ ᱜᱟᱡᱟᱲ ᱢᱟᱜ ᱜᱷᱟᱛᱨᱟ ᱥᱟᱯᱷᱟ ᱠᱟᱛᱮ ᱚᱱᱟ ᱴᱚᱴᱷᱟ ᱨᱮᱱ ᱟ.ᱫᱤᱵᱟ.ᱥᱤ ᱦᱚᱲ ᱠᱚ ᱫᱚ ᱰᱷᱮᱨ ᱠᱟᱭ ᱛᱮ ᱦᱩᱲᱩ ᱟᱨ ᱜᱩᱦᱩᱢ ᱦᱚ ᱠᱚ ᱪᱟᱥ ᱜᱮᱭᱟ৷ ᱥᱟᱶ ᱛᱮ ᱟᱭᱢᱟ ᱞᱮᱠᱟᱱ ᱡᱚ ᱡᱤᱱᱤᱥ ᱦᱚ ᱠᱚ ᱪᱟᱥ ᱜᱮᱭᱟ৷
ᱚᱛᱱᱚᱛ ᱩᱱᱩᱨᱩᱢ
ᱱᱚᱣᱟ ᱥᱟᱢᱟᱝ ᱠᱟᱢᱮᱝ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱔,᱑᱓᱔ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ৷ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱭ ᱦᱤᱥᱤᱫ ᱠᱚᱭᱮ ᱱᱟᱠᱷᱟ ᱨᱮ ᱛᱩᱱᱫᱽᱨᱟ ᱠᱷᱚᱱ ᱮᱛᱚᱢ ᱱᱟᱠᱷᱟ ᱨᱮ ᱟᱥᱟᱢ ᱥᱤᱢᱟ.ᱱᱟ ᱨᱮ ᱦᱟᱞᱠᱟ ᱨᱮᱭᱟᱲ ᱛᱟᱨᱟ- ᱠᱨᱟᱱᱛᱤᱭᱚ ᱦᱩᱭ ᱫᱟᱲᱮᱭᱟᱜ-ᱟ৷
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ
ᱨᱟᱡᱽᱟᱹᱨᱤ ᱡᱤᱭᱚᱱ
ᱥᱟᱸᱥᱠᱨᱤᱴ ᱯᱟᱹᱨᱥᱤ ᱛᱮ ᱥᱚᱱᱮᱨ ᱫᱷᱟᱹᱵᱤᱡᱟᱜ ᱥᱮᱪᱮᱫ ᱮ ᱟᱢᱮᱴ ᱠᱮᱫ ᱛᱟᱭᱚᱢ ᱟᱡ ᱫᱚ ᱵᱷᱟᱨᱚᱛ ᱥᱮᱵᱚᱠ ᱜᱟᱶᱛᱟ ᱥᱟᱶ ᱮ ᱡᱩᱲᱟᱹᱭ ᱮᱱᱟ ᱟᱨ ᱫᱤᱥᱚᱢ ᱥᱮᱵᱟ ᱨᱮᱱᱟᱜ ᱠᱤᱨᱭᱟᱹ ᱦᱟᱛᱟᱣ ᱥᱟᱶᱛᱮ ᱱᱚᱰᱮ ᱠᱷᱚᱱ ᱜᱮ ᱨᱟᱡᱽᱟᱹᱨᱤ ᱡᱤᱭᱚᱱ ᱫᱚᱭ ᱮᱛᱚᱦᱚᱵ ᱞᱮᱫ-ᱟ ᱾ ᱥᱟᱥᱛᱨᱤ ᱫᱚ ᱥᱟᱹᱨᱤᱭᱟᱹᱛ ᱜᱟᱱᱫᱷᱤᱵᱟᱫᱤᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱟᱡᱟᱜ ᱯᱩᱨᱟᱹ ᱡᱤᱭᱚᱱ ᱟᱹᱰᱤ ᱥᱟᱫᱟ ᱜᱮᱭ ᱠᱷᱮᱢᱟᱣ ᱟᱠᱟᱫ-ᱟ ᱟᱨ ᱚᱱᱟ ᱫᱚ ᱨᱮᱸᱜᱮᱡ ᱦᱚᱲ ᱠᱚ ᱥᱮᱵᱟ ᱨᱮᱭ ᱞᱟᱜᱟᱣ ᱟᱠᱟᱫ-ᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱡᱚᱛᱚ ᱫᱟᱢᱟᱱ ᱠᱟᱹᱢᱤᱦᱚᱨᱟ ᱟᱨ ᱦᱩᱞᱥᱟᱹᱭ ᱨᱮ ᱩᱱᱤ ᱫᱚ ᱟᱹᱰᱤ ᱜᱮ ᱪᱩᱦᱩᱞᱟᱹᱣ ᱫᱟᱣ ᱮ ᱦᱟᱛᱟᱣ ᱞᱮᱫ-ᱟ ᱟᱨ ᱚᱱᱟ ᱨᱮᱱᱟᱜ ᱚᱨᱡᱚ ᱞᱮᱠᱟᱛᱮ ᱩᱱᱤ ᱫᱚ ᱟᱹᱰᱤ ᱫᱷᱟᱣ ᱡᱤᱦᱚᱞ ᱨᱮᱦᱚᱸ ᱛᱟᱦᱮᱸ ᱦᱩᱭ ᱟᱠᱟᱣᱟᱫᱮᱭᱟ ᱾ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱡᱟᱦᱟᱸ ᱦᱩᱞᱥᱟᱹᱭ ᱨᱮ ᱟᱡᱟᱜ ᱫᱟᱢᱟᱱ ᱴᱷᱟᱶ ᱛᱟᱦᱮᱸ ᱟᱠᱟᱱᱟ ᱚᱱᱟ ᱠᱷᱚᱱ ᱫᱚ ᱑᱙᱒᱑ ᱨᱮᱱᱟᱜ ᱵᱟᱝᱜᱚᱲᱚᱱ ᱦᱩᱞᱥᱟᱹᱭ, ᱑᱙᱓᱐ ᱨᱮᱱᱟᱜ ᱫᱟᱱᱰᱤ ᱢᱟᱨᱪ, ᱟᱨ ᱑᱙᱔᱒ ᱨᱮᱱᱟᱜ ᱵᱷᱟᱨᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱠᱚ ᱢᱩᱬᱩᱛ ᱞᱮᱠᱟᱛᱮ ᱫᱚ ᱴᱷᱟᱶ ᱮ ᱟᱢᱮᱴᱟ ᱾
ᱢᱟᱨᱟᱝ ᱢᱚᱱᱛᱨᱤ
ᱩᱱᱤᱭᱟᱜ ᱥᱟᱯᱷᱟ ᱥᱩᱛᱨᱟᱹ ᱨᱩᱯ ᱢᱚᱦᱚᱨ ᱠᱷᱟᱹᱛᱤᱨ ᱜᱮ ᱟᱡ ᱫᱚ ᱑᱙᱖᱔ ᱨᱮ ᱫᱤᱥᱚᱢ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾
ᱜᱚᱴᱟᱯᱟᱲᱟ ᱠᱷᱚᱱ ᱧᱮᱞ ᱞᱮᱠᱷᱟᱱ ᱥᱟᱥᱛᱨᱤᱭᱟᱜ ᱥᱟᱥᱚᱱ ᱱᱟᱝ ᱫᱚ ᱟᱹᱰᱤ ᱜᱮ ᱠᱩᱴᱷᱤᱱ ᱛᱟᱦᱮᱸ ᱠᱟᱱᱟ ᱾ ᱯᱩᱸᱡᱤᱯᱚᱛᱤ ᱠᱚ ᱫᱤᱥᱚᱢ ᱪᱮᱛᱟᱱ ᱨᱮ ᱫᱮᱡᱚᱜ ᱥᱟᱱᱟᱭᱮᱫ ᱠᱚ ᱛᱟᱦᱮᱸᱫ ᱟᱨ ᱵᱟᱹᱭᱨᱤ ᱫᱤᱥᱚᱢ ᱟᱵᱚ ᱪᱮᱛᱟᱱ ᱨᱮ ᱡᱷᱚᱯᱚᱴᱚᱜ ᱨᱮᱱᱟᱜ ᱥᱟᱯᱲᱟᱣ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱑᱙᱖᱕ ᱨᱮ ᱟᱪᱠᱟ ᱜᱮ ᱯᱟᱠᱤᱥᱛᱟᱱ ᱫᱚ ᱥᱤᱧᱚᱛ ᱪᱮᱛᱟᱱ ᱨᱮ ᱟᱹᱭᱩᱵ ᱵᱮᱲᱟ ᱗.᱓᱐ ᱴᱟᱲᱟᱝ ᱨᱮ ᱩᱰᱟᱹᱱ ᱛᱮᱭ ᱦᱟᱢᱞᱟ ᱠᱮᱫ-ᱟ ᱾ ᱨᱟᱭᱨᱤᱛ ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮ ᱫᱚ ᱢᱩᱦᱤᱱ ᱫᱩᱯᱲᱩᱵ ᱮ ᱦᱚᱦᱚ ᱠᱮᱫ-ᱟ ᱡᱟᱦᱟᱸ ᱨᱮᱫᱚ ᱯᱮᱱᱮ ᱫᱩᱫᱩᱜ ᱫᱚᱞ ᱨᱤᱱ ᱢᱩᱠᱷᱤᱭᱟᱹ ᱟᱨ ᱢᱚᱱᱛᱨᱤ ᱢᱟᱰᱮᱨ ᱨᱤᱱ ᱥᱚᱦᱮᱛ ᱠᱚᱠᱚ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱢᱟᱨᱟᱝ ᱢᱚᱱᱛᱨᱤ ᱫᱚ ᱚᱱᱟ ᱫᱩᱲᱩᱵ ᱨᱮ ᱱᱟᱥᱮ ᱜᱷᱟᱹᱲᱤᱠ ᱠᱟᱛᱮᱭ ᱥᱮᱴᱮᱨ ᱮᱱᱟ ᱾ ᱩᱱᱤᱭ ᱥᱮᱴᱮᱨ ᱮᱱ ᱠᱷᱟᱱ ᱜᱮ ᱨᱚᱯᱚᱲ ᱜᱟᱞᱚᱪ ᱠᱚ ᱮᱛᱚᱦᱚᱵ ᱠᱮᱫ-ᱟ ᱾ ᱯᱮᱱᱮ ᱢᱩᱠᱷᱤᱭᱟᱹ ᱠᱚ ᱩᱱᱤ ᱡᱚᱛᱚ ᱞᱮᱠᱟᱱ ᱡᱟᱭᱛᱷᱤᱛᱤ ᱵᱩᱡᱷᱟᱹᱣ ᱟᱭ ᱛᱩᱞᱩᱡ ᱠᱚ ᱠᱩᱞᱤ ᱠᱮᱫᱮᱭᱟ ᱺ " ᱜᱚᱢᱠᱮ! ᱪᱮᱫ ᱦᱩᱠᱩᱢ ᱮᱢ ᱮᱢᱟ ᱞᱮ ᱠᱟᱱᱟ ?" ᱥᱟᱥᱛᱨᱤ ᱫᱚ ᱢᱤᱫ ᱟᱹᱭᱟᱹᱛ ᱨᱮ ᱟᱹᱰᱤ ᱩᱥᱟᱹᱨᱟ ᱜᱮ ᱛᱮᱞᱟᱭ ᱮᱢ ᱠᱮᱫ-ᱟ ᱺ " ᱟᱯᱮ ᱫᱤᱥᱚᱢ ᱫᱩᱜᱽ ᱯᱮ ᱟᱨ ᱤᱧ ᱞᱟᱹᱭᱟᱹᱧ ᱯᱮ ᱡᱮ ᱤᱧ ᱪᱮᱫ ᱤᱧ ᱪᱤᱠᱟᱹ ᱫᱟᱲᱮᱭᱟᱜ-ᱟ ?"
ᱴᱟᱴᱠᱟ ᱜᱩᱨ
ᱯᱟᱠᱤᱥᱛᱟᱱ ᱨᱮᱱᱟᱜ ᱡᱷᱚᱯᱚᱴᱢᱟᱨ ᱥᱟᱢᱟᱝ ᱮᱫ ᱛᱩᱞᱩᱡ ᱥᱤᱧᱚᱛᱤᱭᱟᱹ ᱯᱟᱹᱭᱠᱚ ᱠᱚᱫᱚ ᱞᱟᱦᱳᱨ ᱪᱮᱛᱟᱱ ᱨᱮ ᱟᱠᱚᱣᱟᱜ ᱪᱷᱟᱯᱟ ᱠᱚ ᱢᱟᱨᱟᱣ ᱠᱮᱫ-ᱟ ᱾ ᱱᱚᱝᱠᱟᱱ ᱡᱷᱚᱯᱚᱴᱢᱟᱨ ᱧᱮᱞ ᱠᱟᱛᱮ ᱟᱢᱮᱨᱤᱠᱟ ᱫᱚ ᱞᱟᱦᱳᱨ ᱨᱮᱠᱚ ᱛᱟᱦᱮᱸᱱ ᱠᱟᱱ ᱟᱢᱮᱨᱤᱠᱤᱭᱟᱹ ᱱᱟᱜᱟᱨᱤᱭᱟᱹ ᱠᱚ ᱚᱰᱚᱠ ᱠᱚ ᱞᱟᱹᱜᱤᱫ ᱱᱟᱥᱮ ᱚᱠᱛᱚ ᱞᱟᱹᱜᱤᱫ ᱫᱚ ᱞᱟᱹᱰᱷᱟᱹᱭ ᱦᱟᱹᱯᱤᱫ ᱞᱟᱹᱜᱤᱫ ᱮ ᱠᱷᱚᱡᱽ ᱮᱱᱟ ᱾ ᱨᱩᱥ ᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱪᱩᱦᱩᱞ ᱯᱟᱹᱣᱲᱤ ᱛᱟᱭᱚᱢ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱫᱚ ᱨᱩᱥ ᱛᱟᱥᱠᱚᱱᱫᱚ ᱵᱩᱯᱩᱡᱷᱟᱹᱣ ᱨᱮᱭ ᱦᱚᱦᱚ ᱟᱫᱮᱭᱟ ᱾ ᱥᱟᱥᱛᱨᱤ ᱫᱚ ᱛᱟᱥᱠᱚᱸᱫᱽ ᱵᱩᱯᱩᱡᱷᱟᱹᱣ ᱨᱮᱱᱟᱜ ᱡᱚᱛᱚ ᱥᱚᱨᱛ ᱠᱚᱭ ᱦᱮᱸ ᱥᱤᱠᱟᱹᱨ ᱟᱫ-ᱟ ᱤᱠᱷᱟᱹᱱ ᱯᱟᱠᱤᱥᱛᱟᱱ ᱨᱮᱱᱟᱜ ᱡᱤᱛᱠᱟᱹᱨ ᱟᱠᱟᱱ ᱮᱞᱟᱠᱟ ᱠᱚ ᱨᱩᱣᱟᱹᱲ ᱞᱟᱹᱜᱤᱫ ᱫᱚ ᱢᱚᱴᱷᱮ ᱜᱮ ᱵᱟᱭ ᱨᱮᱵᱮᱱ ᱞᱮᱱᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱵᱚᱲᱦᱮᱱ ᱨᱮ ᱥᱟᱥᱛᱨᱤ ᱫᱚ ᱛᱟᱥᱠᱚᱸᱫᱽ ᱵᱩᱯᱩᱡᱷᱟᱹᱣ ᱨᱮ ᱥᱩᱦᱤ ᱦᱩᱭ ᱞᱮᱫ ᱜᱮ ᱛᱟᱦᱮᱸᱫ ᱤᱠᱷᱟᱹᱱ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱫᱚ ᱟᱡᱟᱜ ᱢᱟᱨᱟᱝ ᱢᱚᱱᱛᱨᱤ ᱠᱟᱹᱢᱤᱠᱛᱚ ᱨᱮ ᱱᱚᱶᱟ ᱦᱟᱥᱟ ᱫᱚ ᱨᱩᱣᱟᱹᱲ ᱞᱟᱹᱜᱤᱫ ᱮ ᱢᱟᱱᱟ ᱠᱮᱫ-ᱟ ᱾ ᱯᱟᱠᱤᱥᱛᱟᱱ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱚᱭᱩᱵᱽ ᱠᱷᱟᱱ ᱥᱟᱶ ᱞᱟᱹᱰᱷᱟᱹᱭ ᱦᱟᱹᱯᱤᱫ ᱞᱟᱹᱜᱤᱫ ᱥᱩᱦᱤ ᱠᱮᱫ ᱱᱟᱥᱮ ᱴᱟᱲᱟᱝ ᱛᱟᱭᱚᱢ ᱠᱷᱟᱱ ᱜᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤᱭᱟᱜ ᱫᱚ ᱴᱟᱴᱠᱟ ᱜᱮ ᱜᱩᱨ ᱦᱩᱭ ᱮᱱᱟ ᱾ ᱑᱑ ᱡᱟᱱᱩᱣᱟᱨᱤ ᱑᱙᱖᱖ ᱧᱤᱫᱟᱹ ᱫᱤᱥᱚᱢ ᱨᱤᱱᱤᱡ ᱤᱱᱟᱹ ᱚᱠᱛᱚ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤᱭᱮᱱᱟ ᱾
ᱮᱛᱚᱢ ᱯᱷᱨᱤᱥᱤᱭᱟᱱ ᱯᱟᱹᱨᱥᱤ
ᱮᱛᱚᱢ ᱯᱷᱨᱤᱥᱤᱭᱟᱱ (nordfriisk; ᱤᱝᱞᱤᱥ: North Frisian) ᱡᱟᱨᱢᱟᱱᱤ ᱫᱤᱥᱚᱢ ᱨᱮᱱᱟᱜ ᱢᱤᱫ ᱞᱮᱠᱷᱟᱥᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱡᱟᱨᱢᱟᱱᱤ ᱨᱮᱭᱟᱜ ᱮᱛᱚᱢ ᱯᱷᱨᱤᱥᱤᱭᱟ ᱨᱮᱱ ᱑᱐,᱐᱐᱐ ᱜᱟᱱ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱮᱛᱚᱢ ᱯᱷᱨᱤᱥᱤᱭᱟᱱ ᱫᱚ ᱯᱟᱪᱮ ᱡᱚᱨᱢᱟᱱᱤᱠ ᱯᱷᱨᱤᱥᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱜᱮ ᱟᱨᱦᱚᱸ ᱑᱐ ᱜᱚᱴᱟᱱ ᱪᱟᱸᱜᱟ ᱯᱟᱹᱨᱥᱤ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱠᱚᱯᱯᱟᱞ ᱦᱚᱱᱚᱛ
ᱠᱚᱯᱯᱟᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟ ᱾ ᱦᱚᱱᱚᱛ ᱠᱟᱱᱟ ᱾ ᱵᱷᱩᱴ ᱡᱩᱜᱽ ᱨᱮ ᱠᱚᱯᱯᱟᱞ ᱫᱚ 'ᱠᱚᱯᱞᱟ ᱱᱚᱜᱚᱨ' ᱠᱚ ᱢᱮᱱᱟ ᱛᱟᱦᱮᱸᱫ ᱾ ᱡᱮᱜᱮᱛ ᱦᱮᱨᱤᱴᱮᱡᱽ ᱛᱟᱞᱢᱟ ᱦᱚᱢᱯᱤ, ᱠᱚᱯᱯᱟᱞ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱚᱴᱷᱟ ᱫᱚ ᱫᱟᱯᱟᱞᱟ ᱾ ᱱᱚᱣᱟ ᱫᱚ ᱓᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱚᱱᱮᱜᱩᱸᱰᱤ, ᱢᱤᱫ ᱯᱷᱮᱢᱚᱥ ᱦᱮᱡ ᱥᱮᱱ ᱰᱮᱥᱴᱤᱱᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾
ᱛᱟᱞᱩᱠ ᱠᱚ
ᱠᱚᱯᱯᱟᱞ ᱦᱚᱱᱚᱛ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱮᱭᱟᱭ ᱜᱚᱴᱟᱝ ᱛᱟᱞᱩᱠᱟ ᱢᱮᱱᱟᱜᱼᱟ : ᱠᱚᱯᱯᱟᱞ, ᱜᱚᱝᱜᱟᱵᱚᱛᱤ, ᱭᱮᱞᱵᱚᱨᱜᱽ, ᱠᱩᱥᱴᱚᱜᱤ, ᱠᱚᱱᱚᱠᱚᱜᱤᱨᱤ, ᱠᱩᱠᱱᱩᱨ ᱟᱨ ᱠᱚᱨᱟᱴᱟᱜᱤ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱚᱯᱯᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱓᱘᱙,᱙᱒᱐ ᱦᱚᱲ ᱢᱮᱱᱟᱜ ᱠᱚᱣᱟ,ᱥᱣᱟᱡᱤᱞᱮᱱᱰ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱦᱟᱣᱟᱭ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ)᱓᱕᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱕᱐ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱖.᱓᱒% ᱛᱟᱦᱮᱸ ᱠᱟᱱᱟ ᱾ ᱠᱚᱯᱯᱟᱞ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱓ ᱛᱚᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗.᱒᱘% ᱢᱮᱱᱟᱜᱼᱟ ᱾
ᱦᱤᱱᱫᱩ ᱣᱟᱜ ᱦᱚᱲ ᱮᱞ ᱫᱚ ᱘᱗.᱖᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱟᱨ ᱢᱩᱥᱞᱤᱢ ᱟᱜ ᱦᱚᱲ ᱮᱞ ᱫᱚ ᱑᱑.᱖᱔ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾
ᱢᱩᱬ ᱯᱟᱹᱨᱥᱤ ᱫᱚ ᱠᱚᱱᱱᱚᱲ ᱠᱟᱱᱟ, ᱱᱚᱣᱟ ᱫᱚ ᱘᱔.᱐᱙% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱲ ᱮᱞ ᱟᱜᱟ ᱯᱟᱹᱨᱥᱤ ᱫᱚ ᱩᱨᱫᱩ ᱠᱟᱱᱟ, ᱱᱚᱣᱟ ᱫᱚ ᱢᱩᱬ ᱞᱮᱠᱟᱛᱮ ᱥᱚᱦᱨᱤ ᱴᱚᱴᱷᱟ ᱨᱮ ᱗.᱓᱕% ᱨᱚᱲ ᱟᱠᱚ ᱾ ᱛᱮᱞᱩᱜᱩ ᱯᱟᱹᱨᱥᱤ ᱫᱚ ᱔.᱑᱗% ᱢᱮᱱᱟᱜᱼᱟ ᱟᱨ ᱞᱚᱢᱵᱟᱰᱤ ᱫᱚ ᱑.᱖᱔% ᱟᱨ ᱦᱤᱱᱫᱤ ᱫᱚ ᱑.᱔᱔% ᱦᱚᱲ ᱮᱞ ᱦᱚᱛᱮᱛᱮ ᱨᱚᱲ ᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱟᱵᱽᱲᱟ ᱨᱮᱞᱣᱮ ᱥᱴᱮᱥᱚᱱ
ᱦᱟᱵᱽᱲᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱵᱽᱲᱟ ᱡᱚᱸᱠᱥᱚᱱ, ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱟᱵᱽᱲᱟ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱟᱨ ᱟᱹᱰᱤ ᱢᱟᱨᱟᱝ ᱢᱮᱱᱟᱜ ᱨᱮᱞᱣᱮ ᱚᱲᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
᱖᱐᱐ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱫᱤᱱᱟᱹᱢ ᱦᱤᱞᱚᱜ ᱥᱴᱮᱥᱚᱱ ᱠᱷᱚᱱᱟᱜ ᱥᱮᱱᱚᱜᱼᱟ, ᱱᱚᱣᱟ ᱒᱔ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱵᱮᱵᱷᱟᱨᱚᱜ ᱠᱟᱱᱟ, ᱟᱨ ᱫᱤᱱᱟᱹᱢ ᱦᱤᱞᱚᱜ ᱑᱐ ᱞᱟᱠᱷ ᱠᱷᱚᱱ ᱰᱮᱦᱮᱨ ᱯᱟᱥᱮᱱᱡᱚᱨ ᱠᱚ ᱥᱮᱱᱟᱜ ᱠᱟᱱᱟ ᱾  ᱔᱕᱐ ᱩᱯᱱᱚᱜᱟᱨ ᱞᱚᱠᱟᱞ ᱴᱨᱮᱱ ᱢᱮᱱᱟᱜᱼᱟ,  ᱱᱤᱛᱚᱜ ᱑᱐᱗ ᱜᱚᱴᱟᱝ ᱠᱚᱪᱤᱝ ᱴᱨᱮᱱ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱙ ᱒᱔ ᱰᱤᱵᱽᱵᱮ ᱦᱟᱜ ᱴᱷᱮᱱ ᱢᱮᱱᱟᱜᱼᱟ ᱾ ᱢᱟᱞ ᱟᱨ ᱯᱟᱨᱥᱟᱞ ᱴᱨᱮᱱ ᱦᱚᱸ ᱱᱚᱸᱰᱮ ᱠᱷᱚᱱ ᱜᱮ ᱚᱸᱰᱚᱠᱚᱜᱼᱟ ᱟᱨ ᱪᱟᱞᱟᱜᱼᱟ ᱾ ᱦᱟᱵᱽᱲᱟ–ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱫᱚ ᱱᱚᱣᱟ ᱥᱴᱮᱥᱚᱱ ᱡᱚᱲᱟᱣᱟᱜ ᱟᱹᱰᱤ ᱵᱤᱡᱤ ᱞᱟᱭᱤᱱ ᱠᱟᱱᱟ ᱾
ᱦᱟᱵᱽᱲᱟ ᱫᱚ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ (ᱦᱟᱵᱽᱲᱟ ᱟᱨ ᱱᱚᱣᱟ ᱡᱟᱣᱟ ᱥᱚᱦᱚᱨ ᱠᱚᱞᱠᱟᱛᱟ ᱥᱟᱶᱛᱮ) ᱨᱮᱱᱟᱜ ᱥᱮᱵᱟ ᱦᱟᱜ ᱢᱚᱬᱮ ᱜᱚᱴᱟᱝ ᱤᱱᱴᱟᱨᱥᱤᱴᱤ ᱴᱨᱮᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱮᱴᱟᱜᱟᱜ ᱫᱚ ᱥᱤᱭᱟᱞᱫᱟᱜ, ᱥᱟᱱᱛᱨᱟᱜᱟᱪᱷᱤ, ᱥᱟᱞᱤᱢᱟᱨ ᱟᱨ ᱠᱚᱞᱠᱟᱛᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱵᱽᱲᱟ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱠᱚᱞᱠᱟᱛᱟ ᱢᱮᱴᱨᱚ ᱥᱴᱮᱥᱚᱱ ᱛᱷᱚᱠ:ᱦᱟᱵᱽᱲᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱚᱞᱠᱟᱛᱟ ᱨᱮ ᱨᱮᱞᱣᱮ
ᱢᱟᱱᱤᱠ ᱥᱟᱦᱟ
ᱢᱟᱱᱤᱠ ᱥᱟᱦᱟ (ᱡᱟᱱᱟᱢ ᱘ ᱡᱟᱱᱩᱣᱟᱨᱤ ᱑᱙᱕᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱒᱒ ᱥᱟᱞ ᱠᱷᱚᱱ ᱛᱨᱤᱯᱩᱨᱟ ᱨᱤᱱᱤᱡ ᱑᱑ ᱟᱹᱱᱤᱡ ᱟᱨ ᱱᱤᱛᱚᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱒᱒ ᱥᱟᱞ ᱠᱷᱚᱱ ᱛᱨᱤᱯᱩᱨᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱴᱟᱣᱱ ᱵᱳᱰᱨᱰᱳᱣᱟᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱩᱫᱩᱜ ᱥᱚᱫᱚᱨ ᱮᱫᱟᱭ ᱾ ᱒᱐᱒᱒ ᱥᱟᱞ ᱠᱷᱚᱱ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱫᱷᱟᱹᱨᱤᱡ ᱛᱨᱤᱯᱩᱨᱟ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱨᱤᱱᱤᱡ ᱢᱟᱨᱮ ᱥᱚᱦᱮᱫ ᱟᱨ ᱒᱐᱒᱐ ᱥᱟᱞ ᱠᱷᱚᱱ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ,  ᱛᱨᱤᱯᱩᱨᱟ ᱨᱤᱱᱤᱡ ᱯᱟᱨᱥᱮᱛ ᱢᱮᱱᱟᱭᱟ ᱾ ᱩᱱᱤ ᱫᱚ ᱒᱐᱑᱖ ᱥᱟᱞ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱟᱨ ᱒᱐᱑᱖ ᱥᱟᱞ ᱠᱷᱚᱱ ᱢᱟᱲᱟᱝ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱢᱮᱱᱟᱭᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
᱒᱐᱑᱖ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮ ᱥᱮᱞᱮᱫ ᱢᱟᱲᱟᱝ ᱥᱟᱦᱟ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱒᱐᱒᱐ ᱥᱟᱞ ᱨᱮ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ, ᱛᱨᱤᱯᱩᱨᱟ ᱨᱤᱱᱤᱡ ᱢᱤᱫᱴᱟᱹᱝ ᱥᱩᱢᱩᱝ ᱜᱮ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟᱭ ᱾ ᱡᱩᱱ ᱨᱮ ᱒᱐᱒᱒ ᱥᱟᱞ ᱨᱮ ᱥᱟᱦᱟ ᱫᱚ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟᱭ ᱾
ᱛᱨᱤᱯᱩᱨᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱯᱚᱱᱚᱛ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱠᱷᱚᱱ ᱴᱷᱤᱠ ᱢᱤᱫ ᱥᱮᱨᱢᱟ ᱢᱟᱬᱟᱝ ᱑᱔ ᱢᱮ ᱒᱐᱒᱒ ᱨᱮ ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ ᱫᱚ ᱟᱡᱟᱜ ᱯᱚᱫᱽ ᱠᱷᱚᱱ ᱮ ᱨᱤᱡᱮᱱ ᱠᱮᱜᱼᱟᱭ ᱾ ᱦᱚᱲᱚᱵᱚᱲᱚ ᱠᱚ ᱦᱚᱦᱚ ᱟᱫ ᱫᱮᱭᱟ ᱠᱚ ᱵᱤᱫᱷᱟᱭᱚᱠ ᱫᱚᱞ ᱨᱮ ᱫᱩᱯᱩᱲᱩᱵ ᱛᱟᱭᱚᱢ, ᱵᱤᱡᱮᱯᱤ ᱫᱚ ᱩᱱᱤ ᱥᱩᱠᱥᱮᱥᱚᱨ ᱞᱮᱠᱟᱛᱮ ᱥᱟᱦᱟ ᱟᱜ ᱧᱩᱛᱩᱢ ᱠᱚ ᱩᱪᱷᱟᱹᱱ ᱠᱮᱜᱼᱟ ᱠᱚ ᱟᱨ ᱪᱮᱫ ᱩᱱᱤ ᱱᱟᱣᱟ ᱥᱤᱨᱟᱹ ᱢᱚᱱᱛᱨᱤ ᱜᱚᱲᱚ ᱮᱢᱟᱭᱟ ᱾  ᱥᱟᱦᱟ ᱫᱚ ᱑᱕ ᱢᱮ ᱒᱐᱒᱒ ᱥᱟᱞ ᱨᱮ ᱛᱨᱤᱯᱩᱨᱟ ᱨᱤᱱᱤᱡ ᱑᱑ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱦᱟᱛᱟᱣ ᱠᱮᱜᱼᱟᱭ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱥᱟᱦᱟ ᱟᱜ ᱡᱟᱱᱟᱢ ᱫᱚ ᱘ ᱡᱟᱱᱩᱣᱟᱨᱤ ᱑᱙᱕᱓ ᱥᱟᱞ ᱨᱮ ᱢᱟᱠᱷᱚᱱ ᱞᱟᱞ ᱥᱟᱦᱟ ᱟᱨ ᱯᱨᱤᱭᱟ ᱵᱟᱞᱟ ᱥᱟᱦᱟ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱥᱚᱨᱠᱟᱨᱤ ᱰᱮᱱᱴᱟᱞ ᱠᱚᱞᱮᱡᱽ, ᱯᱟᱴᱱᱟ, ᱵᱤᱦᱟᱨ ᱟᱨ ᱠᱤᱝ ᱡᱚᱨᱡᱽ ᱢᱮᱰᱤᱠᱟᱞ, ᱞᱚᱠᱷᱱᱚᱣ ᱠᱷᱚᱱ "ᱳᱨᱟᱞ ᱟᱨ ᱢᱮᱠᱥᱤᱞᱳᱯᱷᱮᱥᱤᱭᱚᱱ ᱥᱟᱨᱡᱟᱨᱤ" ᱨᱮ ᱵᱤ.ᱰᱤ.ᱮᱥ. ᱟᱨ ᱮᱢ.ᱰᱤ.ᱮᱥ. ᱰᱤᱜᱽᱨᱤ ᱮ ᱧᱟᱢ ᱠᱮᱜᱼᱟᱭ ᱾ ᱥᱟᱦᱟ ᱟᱜ ᱵᱟᱯᱞᱟ ᱫᱚ ᱥᱣᱟᱯᱱᱟ ᱥᱟᱦᱟ ᱥᱟᱞᱟᱜ ᱦᱩᱭ ᱮᱱᱟ, ᱡᱟᱦᱟᱸᱭ ᱩᱱᱤᱨᱤᱱ ᱵᱟᱨᱭᱟ ᱵᱤᱴᱤ ᱢᱮᱱᱟᱜ ᱠᱤᱱᱟ ᱾ ᱩᱱᱤᱫᱚ ᱛᱨᱤᱯᱩᱨᱟ ᱠᱨᱤᱠᱮᱴ ᱮᱥᱚᱥᱤᱭᱮᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱢᱮᱱᱟᱭᱟ ᱾ ᱢᱩᱬ ᱵᱷᱟᱯᱟᱱ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱢᱟᱲᱟᱝ ᱛᱮ, ᱥᱟᱦᱟ ᱫᱚ ᱦᱟᱯᱟᱱᱤᱭᱟᱹ ᱨᱮ ᱢᱮᱱᱟᱜ ᱛᱨᱤᱯᱩᱨᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱠᱟᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱕᱓ ᱨᱮ ᱡᱟᱱᱟᱢ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱦᱚᱲ ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱯᱚᱴᱷᱟᱱᱠᱚᱴ ᱯᱚᱱᱚᱛ
ᱯᱚᱴᱷᱟᱱᱠᱚᱴ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱯᱚᱴᱷᱟᱱᱠᱚᱴ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱒᱗ ᱡᱩᱞᱟᱭ ᱒᱐᱑᱑ ᱥᱟᱞ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱱᱚᱣᱟ ᱥᱤᱵᱟᱞᱤᱠ ᱵᱩᱨᱩ ᱨᱮᱱᱟᱜ ᱯᱷᱩᱴᱦᱤᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱠᱤᱥᱛᱟᱱᱤ ᱯᱚᱧᱡᱟᱵᱽ ᱨᱮᱱᱟᱜ ᱱᱟᱨᱚᱣᱟᱞ ᱦᱚᱱᱚᱛ ᱥᱟᱶ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱠᱟᱴᱷᱩᱣᱟ ᱦᱚᱱᱚᱛ ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱨ᱒ᱱᱟᱜ ᱪᱟᱢᱵᱟ ᱦᱚᱱᱚᱛ ᱟᱨ ᱠᱟᱝᱜᱽᱲᱟ ᱦᱚᱱᱚᱛ ᱥᱟᱶ ᱥᱤᱢᱟᱹ ᱥᱤᱢᱟᱹ ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱫᱚ ᱥᱟᱢᱟᱝ ᱯᱚᱧᱡᱟᱵᱽ ᱨᱮᱱᱟᱜ ᱯᱚᱴᱷᱟᱱᱠᱚᱴ ᱥᱟᱶ ᱢᱤᱫ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱵᱟᱨᱭᱟ ᱢᱩᱬ ᱜᱟᱰᱟ ᱼ ᱵᱮᱭᱟᱥ ᱟᱨ ᱨᱟᱵᱤ, ᱦᱚᱱᱚᱛ ᱞᱮᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾
ᱦᱚᱲ ᱮᱞ
ᱯᱚᱴᱷᱟᱱᱠᱚᱴ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱞᱮᱠᱟᱛᱮ ᱑᱙,᱑᱙,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮ ᱰᱮᱦᱮᱨ ᱛᱮᱫ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱥᱤᱠᱷ, ᱤᱥᱟᱹᱭ ᱟᱨ ᱢᱩᱥᱞᱤᱢ ᱥᱟᱶ ᱦᱤᱱᱫᱩ (᱙᱒%) ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:2011 establishments in Punjab, India
ᱯᱟᱯᱩᱢ ᱯᱟᱨᱮ ᱦᱚᱱᱚᱛ
ᱯᱟᱯᱩᱢ ᱯᱟᱨᱮ ᱦᱚᱱᱚᱛ (Pron:/ˌpæpəm ˈpæɹɪ or ˈpɑ:ɹeɪ/) ᱫᱚ ᱠᱚᱭᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱟᱝ ᱦᱚᱱᱚᱛ ᱠᱟᱱᱟ৷ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱣᱟ ᱯᱟᱯᱩᱢ ᱯᱟᱨᱮ ᱦᱚᱱᱚᱛ ᱫᱚ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱥᱟᱝᱜᱮ ᱩᱛᱟ.ᱨ ᱦᱚᱲ ᱢᱮᱱᱟᱜ ᱠᱚ  ᱦᱚᱱᱚᱛ ᱠᱟᱱᱟ৷ ᱱᱚᱣᱟ ᱯᱟᱯᱩᱢ ᱯᱟᱨᱮ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱭᱩᱯᱤᱭᱟ ᱨᱮ ᱢᱮᱱᱟᱜ-ᱟ৷ ᱱᱚᱣᱟ ᱦᱚᱱᱚᱛ ᱨᱮ ᱡᱚᱛᱚ ᱥᱟᱝᱜᱮ ᱩᱛᱟ.ᱨ ᱫᱚ ᱱᱤᱥᱤ ᱧᱩᱛᱩᱢᱟᱱ ᱡᱟ.ᱛ ᱨᱮᱱ ᱦᱚᱲ ᱠᱚ ᱢᱮᱱᱟᱜ-ᱟ ᱠᱚᱣᱟ৷
ᱱᱟᱜᱟᱢ
᱑᱙᱙᱙ ᱥᱮᱨᱢᱟ ᱨᱮ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱟᱫᱚᱢ ᱦᱚᱱᱚᱛ ᱠᱚ ᱟ.ᱨᱩ ᱯᱷᱮᱨᱟᱣ ᱞᱮᱫᱟ, ᱞᱟᱛᱟᱨ ᱥᱚᱣᱟᱱ ᱥᱤᱨᱤ ᱦᱚᱱᱚᱛ ᱨᱮᱭᱟᱜ ᱟᱫᱚᱢ ᱦᱤᱥ ᱠᱷᱚᱱ ᱯᱟᱯᱩᱢ ᱯᱟᱨᱮ ᱦᱚᱱᱚᱛ ᱫᱚ ᱜᱮᱫ ᱵᱮᱜᱟᱨ ᱠᱟᱛᱮ ᱠᱚ ᱥᱤᱨᱡᱟ.ᱣ ᱞᱮᱫᱟ৷
ᱢᱚᱦᱩᱠᱢᱟ
ᱯᱟᱯᱩᱢ ᱯᱟᱨᱮ ᱦᱚᱱᱚᱛ ᱫᱚ ᱯᱚᱱ ᱦᱤᱥ ᱨᱮ ᱥᱮ ᱯᱚᱱᱭᱟ ᱢᱚᱦᱩᱠᱢᱟ ᱨᱮ ᱦᱟ.ᱴᱤᱧ ᱟᱠᱟᱱᱟ: ᱵᱟᱞᱤᱡᱟᱱᱚᱢ, ᱫᱩᱭᱢᱩᱠᱷ, ᱠᱤᱢᱤᱱ ᱟᱨ ᱥᱟᱞᱟᱜᱤ (Sagalee)৷ ᱱᱚᱣᱟ ᱵᱮᱜᱚᱨ ᱦᱚ ᱱᱤᱭᱟ. ᱦᱚᱱᱚᱛ ᱨᱮ ᱫᱚ ᱜᱮᱞ ᱯᱚᱱ ᱜᱚᱴᱟᱝ ᱥᱟᱥᱚᱱᱤᱭᱟ. ᱥᱟᱨᱠᱮᱞ ᱨᱮ ᱦᱟ.ᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱡᱮᱞᱮᱠᱟ- ᱵᱟᱞᱤᱡᱟᱱ (Balijan), ᱤᱴᱟ ᱱᱚᱜᱚᱨ, (Itanagar), ᱱᱟᱦᱚᱨ ᱞᱚᱜᱩᱱ (Naharlagun), ᱫᱚᱭ ᱢᱩᱠᱷ (Doimukh), ᱛᱚᱨᱩ (Toru), ᱥᱟᱞᱟᱜᱤ (Sagalee), ᱞᱮᱯᱚ ᱨᱤᱭᱟᱝ (Leporiang), ᱢᱮᱱᱤᱜᱚ (Mengio), ᱠᱤᱢᱤᱱ (Kimin), ᱵᱟᱱᱫᱚᱨ ᱫᱮᱣᱟ (Banderdewa), ᱛᱟᱨᱟᱥᱚ (Tarasso), ᱠᱟᱠᱚᱭ (Kakoi), ᱜᱩᱢᱛᱚ (Gumto), ᱯᱚᱨᱟᱝ (Parang), ᱟᱨ ᱥᱟᱝᱫᱩ ᱯᱚᱛᱟ (Sangdu pata) ৷
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱟᱞᱟᱢᱜᱤᱨ ᱟᱞᱟᱢ
ᱟᱞᱟᱢᱜᱤᱨ ᱟᱞᱟᱢ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮ ᱯᱟᱠᱩᱲ ᱵᱟᱪᱷᱱᱟᱣ ᱴᱚᱴᱷᱟ ᱞᱟᱹᱜᱤᱫ ᱯᱩᱱ ᱫᱷᱟᱣ ᱵᱤᱫᱷᱟᱭᱚᱠ ᱢᱮᱱᱟᱭᱟ ᱾ ᱟᱞᱟᱢ ᱫᱚ ᱒᱐᱐᱐, ᱒᱐᱐᱔, ᱒᱐᱑᱔ ᱟᱨ ᱒᱐᱑᱙ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱮᱱᱟ ᱱᱩᱭ ᱒᱐᱐᱙ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮᱫᱚ ᱦᱟᱨᱟᱣ ᱮᱱᱟ ᱾ ᱟᱞᱟᱢ ᱫᱚ ᱒᱐ ᱚᱠᱴᱚᱵᱚᱨ ᱒᱐᱐᱖ ᱟᱨ ᱑᱒ ᱰᱤᱥᱮᱢᱵᱚᱨ ᱒᱐᱐᱙ ᱥᱟᱞ ᱛᱟᱞᱟ ᱨᱮ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱼᱟ ᱾
᱒᱐᱑᱙ ᱥᱟᱞ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ, ᱟᱞᱟᱢ ᱫᱚ ᱚᱠᱤᱞ ᱚᱠᱷᱛᱚᱨ ᱦᱟᱨᱟᱣ ᱠᱟᱛᱮ ᱟᱡᱟᱜ ᱢᱟᱹᱪᱤ ᱵᱮᱱᱟᱣ ᱫᱚᱦᱚ ᱠᱮᱫᱼᱟ, ᱚᱠᱚᱭ ᱫᱚ ᱢᱟᱬᱟᱝ ᱒᱐᱐᱙ ᱥᱟᱞ ᱥᱟᱞ ᱵᱟᱪᱷᱱᱟᱣ ᱛᱟᱭᱚᱢ ᱱᱚᱣᱟ ᱢᱟᱹᱪᱤ ᱨᱮ ᱟᱢᱮᱴ ᱞᱮᱜᱼᱟ ᱛᱟᱦᱮᱸᱫ ᱾ ᱵᱟᱪᱷᱱᱟᱣ ᱛᱟᱭᱚᱢ ᱡᱟᱦᱟᱸ ᱨᱮ ᱠᱚᱝᱜᱽᱨᱮᱥ ᱟᱡᱟᱜ ᱜᱚᱴᱷᱵᱚᱱᱫᱷᱚᱱ ᱜᱚᱲᱚᱭᱤᱡ ᱡᱮ.ᱮᱢ.ᱮᱢ ᱟᱨ ᱟᱨ.ᱡᱮ.ᱰᱤ. ᱥᱟᱶ ᱵᱷᱤᱠᱴᱚᱨᱤᱟᱥ ᱦᱩᱭ ᱮᱱᱟ, ᱟᱞᱟᱢ ᱫᱚ ᱠᱚᱝᱜᱽᱨᱮᱥ ᱵᱤᱫᱷᱟᱭᱚᱠ ᱫᱚᱞ ᱨᱤᱱᱤᱡ ᱟᱭᱩᱨᱤᱭᱟᱹ ᱵᱟᱪᱷᱱᱟᱣ ᱮᱱᱟ ᱾ ᱰᱤᱥᱮᱢᱵᱚᱨ, ᱒᱐᱑᱙ ᱥᱟᱞ ᱨᱮ, ᱟᱞᱟᱢ ᱫᱚ ᱥᱤᱨᱟᱹ ᱢᱚᱱᱛᱨᱤ ᱦᱮᱢᱚᱱᱛ ᱥᱚᱨᱮᱱ, ᱨᱚᱢᱮᱥᱚᱨ ᱩᱨᱟᱶ ᱟᱨ ᱥᱚᱛᱭᱟᱱᱚᱱᱫᱽ ᱵᱷᱚᱠᱛᱟ ᱥᱟᱶ ᱯᱚᱱᱚᱛ ᱠᱮᱵᱤᱱᱮᱴ ᱨᱮ ᱠᱤᱨᱤᱭᱟ ᱦᱟᱛᱟᱣ ᱠᱚ ᱮᱛᱚᱦᱚᱵ ᱠᱮᱫᱼᱟ ᱯᱩᱱ ᱥᱚᱦᱮᱫ ᱨᱮ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱟᱭᱩᱨᱤᱭᱟᱹ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱒᱐᱐᱐–᱒᱐᱐᱕ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱒᱐᱐᱕–᱒᱐᱐᱙ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱒᱐᱐᱑᱔–᱒᱐᱑᱙ ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱒᱐᱑᱙–᱒᱐᱒᱔
ᱥᱤᱱᱡᱳ ᱟᱵᱮ
ᱥᱤᱱᱡᱳ ᱟᱵᱮ (安倍 晋三, Abe Shinzō, ; ᱒᱑ ᱥᱮᱯᱴᱮᱢᱵᱚᱨ ᱑᱙᱕᱔ – ᱘ ᱡᱩᱞᱟᱭ ᱒᱐᱒᱒) ᱫᱚ ᱡᱟᱯᱟᱱ ᱨᱮᱱ ᱢᱤᱫ ᱨᱟᱡᱽᱟᱹᱨᱤ ᱱᱮᱛᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱐᱖ ᱠᱷᱚᱱ ᱒᱐᱐᱗ ᱟᱨ ᱒᱐᱑᱒ ᱠᱷᱚᱱ ᱒᱐᱒᱐ ᱦᱟᱹᱵᱤᱫ ᱡᱟᱯᱟᱱ ᱫᱤᱥᱚᱢ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱟᱨ ᱞᱤᱵᱟᱨᱮᱞ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱨᱮᱱ ᱢᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱡᱟᱯᱟᱱ ᱨᱮᱭᱟᱜ ᱱᱟᱜᱟᱢ ᱨᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱚᱠᱛᱮ ᱦᱟᱹᱵᱤᱫ ᱮ ᱛᱟᱦᱮᱸ ᱠᱟᱱᱟ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ᱾ ᱟᱵᱮ ᱫᱚ ᱟᱨᱦᱚᱸ ᱡᱩᱱᱤᱪᱤᱨᱳ ᱠᱟᱭᱡᱩᱢᱤ ᱟᱜ ᱟᱱᱰᱟᱨ ᱨᱮ ᱒᱐᱐᱕ ᱠᱷᱚᱱ ᱒᱐᱐᱖ ᱢᱩᱸᱫᱽ ᱨᱮ ᱢᱩᱬᱩᱛ ᱠᱮᱵᱤᱱᱮᱴ ᱥᱮᱠᱨᱮᱴᱟᱨᱤ ᱮ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱒ ᱨᱮ ᱛᱷᱚᱨᱟ ᱫᱤᱱ ᱞᱟᱹᱜᱤᱫ ᱵᱤᱨᱳᱫᱷᱤ ᱱᱮᱛᱟ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱤᱱᱡᱳ ᱟᱵᱮ ᱫᱚ ᱒᱑ ᱥᱮᱯᱴᱮᱢᱵᱚᱨ ᱑᱙᱕᱔ ᱥᱮᱨᱢᱟ ᱨᱮ ᱴᱳᱠᱤᱭᱳ ᱨᱮ ᱢᱤᱫ ᱧᱩᱛᱩᱢᱟᱱ ᱯᱚᱞᱤᱴᱤᱠᱟᱞ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱢᱟᱢᱟ ᱜᱚᱲᱚᱢ ᱵᱟ ᱱᱚᱵᱩᱥᱩᱠᱮ ᱠᱤᱥᱤ ᱫᱚ ᱠᱟᱹᱣᱰᱤᱼᱟᱨᱤ ᱨᱮᱱ ᱨᱟᱡᱟ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮ ᱠᱟᱱᱟ᱾
ᱜᱩᱲᱟᱵᱟᱱᱫᱷᱟ ᱵᱚᱱᱚᱛ
ᱚᱛᱱᱚᱜ
ᱦᱚᱱᱚᱛ ᱨᱮ ᱵᱟᱨᱭᱟ ᱡᱚᱜᱚ ᱠᱷᱚᱸᱰ ᱢᱮᱱᱟᱜᱼᱟ - (᱒) ᱫᱷᱟᱞᱵᱷᱩᱢ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱯᱚᱴᱚᱢᱫᱟᱜ, ᱵᱚᱲᱟᱢ, ᱜᱚᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱟᱨ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ (᱒) ᱜᱷᱟᱴᱥᱤᱞᱟᱹ ᱡᱚᱜᱚ ᱠᱷᱚᱸᱰ ᱥᱟᱞᱟᱜ ᱜᱷᱟᱴᱥᱤᱞᱟᱹ, ᱫᱷᱟᱞᱵᱷᱩᱢᱜᱚᱲ, ᱢᱚᱥᱟᱵᱩᱱᱤ, ᱰᱩᱢᱨᱤᱭᱟᱹ, ᱜᱩᱲᱟᱵᱟᱱᱫᱷᱟ, ᱪᱟᱹᱠᱩᱞᱤᱭᱟᱹ ᱟᱨ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱾
ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱷᱟᱞᱵᱷᱩᱢᱜᱚᱲ ᱟᱨ ᱪᱟᱹᱠᱩᱞᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱥᱚᱨᱚᱥᱠᱚᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ/ᱛᱚᱦᱥᱤᱞ ᱟᱨ ᱯᱟᱪᱮ ᱨᱮ ᱰᱩᱢᱨᱤᱭᱟᱹ ᱟᱨ ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱒᱙.᱐᱗ ᱠᱤᱞᱟᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱜᱩᱲᱟᱵᱟᱱᱫᱷᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱜᱩᱲᱟᱵᱟᱱᱫᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱜᱩᱲᱟᱵᱟᱱᱫᱷᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱲᱟᱵᱟᱱᱫᱷᱟ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱔᱓,᱐᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱒᱑,᱗᱐᱓ (᱕᱐%) ᱠᱚᱲᱟ ᱟᱨ ᱒᱑,᱒᱙᱘ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱖,᱓᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑,᱔᱓᱓ (᱓.᱓᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱘,᱖᱓᱔ (᱖᱖.᱕᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱐,᱑᱖᱔ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱨᱤᱱ ᱦᱚᱲ ᱠᱚᱣᱟᱜ ᱫᱚ ᱕᱕.᱐᱕%) ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱒,᱑᱒᱓ (᱖᱕.᱘᱖%) ᱠᱚᱲᱟ ᱟᱨ ᱘,᱐᱔᱑ (᱔᱔.᱑᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮ, ᱜᱩᱲᱟᱵᱟᱱᱫᱷᱟ ᱡᱚᱜᱚ-ᱦᱚᱱᱚᱛ ᱨᱮ, ᱥᱟᱱᱛᱟᱲᱤ ᱫᱚ ᱑᱙,᱘᱐᱒ ᱜᱚᱴᱟᱝ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱔᱖.᱐᱕% ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱵᱟᱝᱞᱟ ᱫᱚ (᱑᱕,᱓᱖᱒/᱓᱕.᱗᱒%), ᱢᱩᱱᱰᱟᱨᱤ ᱫᱚ (᱓,᱙᱕᱑/᱙.᱑᱙%), ᱩᱰᱤᱭᱟᱹ ᱫᱚ (᱒,᱐᱖᱑/᱔.᱗᱙%), ᱠᱷᱟᱰᱤᱭᱟ ᱫᱚ (᱖᱒᱙/᱑.᱔᱖%), ᱦᱚ ᱫᱚ (᱖᱐᱑/᱑.᱔᱐%), ᱦᱤᱱᱫᱤ ᱫᱚ (᱕᱘᱗/᱑.᱓᱗%), ᱟᱨ ᱟᱭᱳ ᱟᱲᱟᱝ ᱞᱮᱠᱟᱛᱮ ᱮᱴᱟᱜ ᱯᱟᱹᱨᱥᱤ ᱨᱤᱱ ᱦᱚᱲᱟᱜ ᱫᱚ (᱘/᱐.᱐᱒%) ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱢᱤᱫ ᱢᱟᱱᱚᱛ ᱮᱢ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱟᱨᱫᱩᱬᱩᱡ
ᱵᱟᱨᱫᱩᱬᱩᱡ (ᱤᱝᱨᱟᱹᱡᱤ: Bat) ᱫᱚ ᱫᱷᱟᱹᱨᱛᱤ ᱨᱮᱱ ᱢᱤᱫ ᱮᱥᱠᱟᱨ ᱱᱚᱝᱠᱟᱱ ᱡᱤᱭᱟᱹᱞᱤ ᱠᱟᱱᱟ ᱠᱚ ᱚᱠᱚᱭ ᱫᱚ ᱩᱰᱟᱹᱣᱚᱜ ᱠᱚ ᱫᱟᱲᱮᱭᱟᱜ ᱟᱨ ᱛᱚᱣᱟ ᱧᱩᱧᱩ ᱡᱤᱭᱟᱹᱞᱤ ᱠᱟᱱᱟ ᱠᱚ| ᱱᱩᱠᱩ ᱫᱚ ᱪᱮᱬᱮ ᱞᱮᱠᱟ ᱠᱚ ᱩᱰᱟᱹᱣ ᱫᱟᱲᱮᱭᱟᱜ-ᱟ| ᱵᱟᱨᱫᱩᱬᱩᱡ ᱟᱜ ᱥᱟᱶ ᱜᱟᱛᱟᱠ ᱦᱤᱸᱥ (Homologous organ) ᱯᱷᱟᱺᱠᱲᱟᱜ ᱨᱮ ᱵᱚᱫᱚᱞ ᱟᱠᱟᱱᱟ|ᱱᱩᱠᱩ ᱣᱟᱜ ᱯᱷᱟᱺᱲᱟᱹᱜ ᱫᱚ ᱯᱟᱛᱞᱟ ᱦᱟᱨᱛᱟ ᱛᱮ ᱫᱟᱯᱟᱞ ᱟᱨ ᱩᱵ ᱛᱮ ᱫᱟᱯᱟᱞ ᱟᱠᱟᱱ ᱛᱟᱠᱚᱟᱣᱟ| ᱟᱫᱚᱢ ᱵᱟᱨᱫᱩᱬᱩᱡ ᱨᱮᱱ ᱜᱟᱛᱟᱠ ᱠᱚ ᱫᱚ, ᱟᱥᱚᱠᱟᱭ ᱛᱮ ᱪᱟᱱᱰᱵᱚᱞ ᱛᱟᱦᱮᱱ ᱵᱟᱨᱫᱩᱬᱩᱡ ᱠᱚ ᱫᱚ ᱪᱟᱱᱰᱵᱚᱞ ᱦᱚᱸ ᱩᱵ ᱛᱮ ᱫᱟᱯᱟᱞ ᱠᱚᱜ ᱛᱟᱠᱚᱣᱟ| ᱜᱚᱴᱟ ᱫᱷᱟᱹᱨᱛᱤ ᱨᱮ ᱟᱢᱫᱟᱡᱽ ᱑᱒᱘᱐ ᱜᱚᱴᱟᱜ ᱡᱟᱹᱛᱤ ᱨᱮᱱ ᱵᱟᱨᱫᱩᱬᱩᱡ ᱢᱮᱱᱟᱜ ᱟᱠᱟᱫ ᱠᱚᱣᱟ| ᱵᱟᱨᱫᱩᱬᱩᱡ ᱠᱚᱣᱟᱜ ᱞᱮᱠᱷᱟ ᱫᱚ ᱛᱚᱣᱟ ᱧᱩᱧᱩ ᱡᱟᱱᱣᱟᱨ ᱠᱚᱣᱟᱜ ᱞᱮᱠᱷᱟ ᱨᱮ ᱥᱟᱭ ᱠᱟᱲᱟ ᱒᱐ ᱦᱤᱸᱥ ᱢᱮᱱᱟᱜ ᱟᱠᱟᱫᱟ|
ᱵᱮᱜᱟᱨ
ᱵᱟᱨᱫᱩᱬᱩᱡ ᱠᱚ ᱫᱚ Chiroptera ᱜᱟᱛᱟᱠ ᱨᱮ ᱠᱚ ᱥᱮᱞᱮᱫ ᱟᱠᱟᱫ ᱠᱚᱣᱟ| ᱫᱷᱟᱹᱨᱛᱤ ᱨᱮ ᱠᱚ ᱧᱟᱢᱚᱜ ᱑᱒᱔᱐ ᱞᱮᱠᱟᱱ ᱵᱟᱨᱫᱩᱬᱩᱡ ᱠᱚ ᱟᱥᱚᱠᱟᱭ ᱛᱮ ᱵᱟᱨ ᱦᱤᱸᱥ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫ ᱠᱚᱣᱟ| ᱦᱚᱲᱢᱚ ᱧᱮᱞᱚᱜ ᱛᱮ ᱢᱟᱨᱟᱝ ᱟᱨ ᱡᱚ ᱡᱤᱱᱤᱥ ᱡᱚᱡᱚᱢ ᱵᱟᱨᱫᱩᱬᱩᱡ Megachiroptera (megabats) ᱟᱨ ᱦᱩᱲᱢᱚ ᱦᱩᱰᱤᱧ ᱧᱮᱞᱚᱜ ᱛᱟᱦᱟᱸ ᱡᱤᱞ ᱡᱚᱡᱚᱢ ᱵᱟᱨᱫᱩᱬᱩᱡ Microchiroptera (microbats/echolocating bats) ᱨᱮ ᱠᱚ ᱦᱟᱹᱴᱤᱧ ᱟᱠᱟᱫ ᱠᱚᱣᱟ| ᱡᱚᱛᱚ ᱠᱷᱚᱱ ᱠᱟᱹᱴᱤᱡ ᱵᱟᱨᱫᱩᱬᱩᱡ ᱫᱚ ᱠᱚ ᱦᱚᱭᱮᱱᱟ- Kitti's hog-nosed bat, ᱡᱮᱞᱮᱧ-᱒᱙-᱓᱔ ᱢᱤᱢᱤ ᱯᱷᱟᱺᱠᱲᱟᱹᱜ ᱥᱟᱶᱛᱮ ᱑᱕ ᱢᱤᱢᱤ, ᱦᱟᱢᱟᱞ_᱒-᱒ᱹ᱖ ᱜᱽᱨᱟᱢ| ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱨᱫᱩᱬᱩᱡ ᱫᱚ ᱠᱚ ᱦᱚᱭᱚᱜ ᱠᱟᱱᱟ- Giant golden-crowned flying fox, ᱡᱮᱞᱮᱧ-᱓᱓᱖, ᱯᱷᱟᱺᱠᱲᱟᱹᱜ ᱥᱟᱶᱛᱮ ᱑ᱹ᱖ ᱢᱤᱴᱟᱨ, ᱟᱨ ᱦᱟᱢᱟ- ᱟᱢᱫᱟᱡᱽ ᱑ᱹ᱑-᱑ᱹ᱒ ᱠᱮᱹ ᱡᱤᱹ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱤᱭᱟᱹᱡᱤ
ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ
ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱢᱮᱦᱮᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱜᱟᱝᱱᱤ ᱩᱯᱚᱡᱮᱞᱟ ᱟᱨ ᱵᱷᱟᱨᱚᱛ, ᱫᱟᱹᱠᱷᱤᱱ ᱫᱚ ᱢᱚᱡᱤᱵᱽᱱᱚᱜᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱜᱟᱝᱱᱤ ᱩᱯᱚᱡᱮᱞᱟ ᱟᱨ ᱪᱩᱭᱟᱰᱟᱝᱜᱟ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱵᱷᱟᱨᱚᱛ ᱨᱮᱱᱟᱜ ᱮᱛᱤᱭᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱨᱮ ᱕ ᱜᱚᱴᱟᱝ ᱤᱭᱩᱱᱤᱭᱚᱱ, ᱖᱐ ᱜᱚᱴᱟᱝ ᱢᱳᱣᱡᱟ ᱟᱨ ᱑᱐᱔ ᱟᱛᱚ ᱠᱚ ᱢᱮᱱᱟᱜ-ᱟ᱾
ᱡᱷᱟᱞᱫᱟ ᱒ ᱵᱚᱱᱚᱛ
ᱡᱷᱟᱞᱫᱟ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱡᱷᱟᱞᱫᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱚᱴᱥᱤᱞᱟ 23.41602°N, 86.09456°W ᱨᱮ ᱢᱮᱱᱟᱜᱼᱟ ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱠᱟᱸᱜᱚᱥᱵᱟᱛᱤ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱫᱚ ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱛᱤᱜᱽᱨᱟ ᱟᱹᱛᱩ ᱥᱩᱨ ᱥᱚᱦᱚᱨᱡᱳᱨ ᱟᱨ ᱜᱤᱨᱜᱤᱨᱤ ᱜᱟᱰᱟ ᱨᱮᱱᱟᱜ ᱡᱚᱸᱠᱥᱚᱱ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ ᱱᱚᱣᱟ ᱴᱚᱴᱷᱟ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱠᱟᱨᱚ ᱦᱚᱱᱚᱛ ᱨᱮ ᱡᱟᱨᱤᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱠᱚᱧᱮ ᱟᱨ ᱥᱟᱢᱟᱝ ᱨᱮᱱᱟᱜ ᱛᱟᱨᱟ ᱴᱷᱟᱶ ᱨᱮ ᱡᱚᱭᱱᱚᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱟᱲᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱜᱷᱢᱩᱱᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱡᱷᱟᱞᱫᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱕᱖.᱖᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱟᱹᱛᱩ ᱜᱨᱟᱢ ᱯᱟᱸᱪᱟᱭᱟᱛ, ᱙᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱓᱑ ᱜᱚᱴᱟᱝ ᱢᱚᱣᱡᱟ, ᱑᱑᱘ ᱜᱚᱴᱟᱝ ᱟᱹᱛᱩ ᱟᱨ ᱵᱟᱨᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱠᱳᱴᱥᱤᱞᱟᱹ ᱟᱨ ᱡᱷᱟᱞᱫᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱚᱴᱥᱤᱞᱟ ᱨᱮ ᱢᱮᱱᱟᱜᱼᱟ ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱟᱢᱤᱱᱟ-ᱵᱮᱞᱭᱟᱰᱤᱦ, ᱵᱮᱜᱩᱱᱠᱚᱰᱚᱨ, ᱪᱮᱠᱭᱟ, ᱪᱤᱛᱢᱩ, ᱦᱤᱨᱟᱹᱯᱩᱨ-ᱟᱫᱟᱨᱰᱤᱦ, ᱢᱟᱹᱡᱷᱤᱰᱤᱦ, ᱱᱚᱣᱟᱦᱟᱛᱩ, ᱨᱤᱜᱤᱰ ᱟᱨ ᱛᱚᱛᱩᱟᱨᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱔᱘,᱑᱕᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱕,᱘᱑᱔ ᱦᱚᱲ ᱫᱚ ᱟᱹᱛᱩ ᱨᱮ ᱑᱒,᱓᱔᱒ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱕,᱔᱕᱓ (᱕᱑%) ᱠᱚᱲᱟ ᱟᱨ ᱗᱒,᱗᱐᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱔,᱘᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱕,᱖᱖᱓ (᱑᱐.᱕᱗%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱕,᱙᱑᱗ (᱑᱐.᱗᱔%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱮᱠᱭᱟ (᱕,᱙᱙᱕) ᱟᱨ ᱵᱮᱜᱩᱱᱠᱚᱰᱚᱨ (᱖,᱓᱔᱗) ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱮᱞᱭᱟᱰᱤ (᱔,᱒᱑᱗), ᱵᱟᱨᱟᱨᱚᱞᱟ (᱕,᱙᱑᱓) ᱟᱨ ᱴᱟᱴᱟᱭᱟᱨᱟ (᱕,᱘᱖᱓) ᱾
ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱤᱛᱢᱩ (᱓,᱘᱙᱓), ᱚᱫᱚᱨᱰᱤ (᱑,᱙᱘᱐), ᱵᱟᱢᱱᱤᱭᱟ (᱒,᱗᱘᱕), ᱠᱳᱴᱥᱤᱞᱟᱹ (᱑,᱔᱕᱒), ᱦᱤᱨᱟᱹᱯᱩᱨ (᱗᱓᱙), ᱱᱚᱣᱟᱦᱟᱛᱩ (᱑,᱖᱒᱕), ᱚᱞᱰᱤᱦ (᱑,᱗᱙᱗) ᱟᱨ ᱠᱟᱴᱷᱳᱨ (᱒,᱓᱑᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱗,᱕᱓᱒ ᱜᱚᱴᱟᱝ (᱕᱔.᱗᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱕,᱕᱘᱘ (᱗᱒.᱕᱓%) ᱠᱚᱲᱟ ᱟᱨ ᱒᱑,᱙᱔᱔ (᱓᱖.᱒᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱓᱖.᱒᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱙.᱑᱖% ᱫᱚ ᱵᱟᱝᱞᱟ, ᱑᱒.᱕᱔% ᱫᱚ ᱠᱩᱲᱢᱟᱞᱤ ᱟᱨ ᱖.᱘᱙% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱱᱮᱛᱟᱡᱤ ᱮᱥ.ᱥᱤ.ᱵᱳᱥ ᱜᱚᱢᱚᱦ-ᱦᱟᱴᱤᱭᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱠᱚᱴᱥᱤᱞᱟ ᱟᱨ ᱡᱷᱟᱞᱫᱟ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱯᱩᱨᱩᱞᱤᱭᱟᱹ-ᱠᱚᱴᱥᱤᱞᱟ ᱪᱟᱸᱜᱟ ᱞᱟᱭᱤᱱ ᱫᱚ ᱠᱚᱴᱥᱤᱞᱟ ᱨᱮ ᱱᱮᱛᱟᱡᱤ ᱮᱥ.ᱥᱤ.ᱵᱳᱥ ᱜᱚᱢᱚᱦ-ᱦᱟᱴᱤᱭᱟ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ ᱫᱚ ᱡᱷᱟᱞᱫᱟ ᱠᱷᱚᱱ ᱮᱦᱚᱵᱚᱜᱼᱟ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ᱮ ᱫᱚ ᱛᱩᱞᱤᱱ ᱠᱷᱚᱱ ᱪᱟᱥ ᱢᱚᱲ (ᱵᱟᱱᱟᱨ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱖ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱕,᱑᱘᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱔᱕᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱔,᱐᱘᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱠᱚᱞᱮᱡᱽ ᱨᱮ ᱒᱑᱓ ᱜᱚᱴᱟᱝ ᱤᱸᱥᱴᱤᱪᱩᱥᱚᱱ ᱨᱮ ᱱᱚᱱ-ᱯᱷᱚᱨᱢᱟᱞ ᱥᱮᱪᱮᱫ ᱞᱟᱹᱜᱤᱫ ᱑᱐,᱖᱙᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱞᱫᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱑᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱙ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱓ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱠᱳᱴᱥᱤᱞᱟ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱑᱐ ᱥᱟᱞ ᱨᱮ ᱡᱤᱣᱰᱟᱨᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱟᱭᱡᱚᱞ ᱦᱚᱱᱚᱛ
ᱟᱭᱡᱚᱞ ᱦᱚᱱᱚᱛ (ᱤᱝᱨᱟᱹᱡᱤ: Aizawl district) ᱫᱚ ᱠᱚᱧᱮ-ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱢᱤᱡᱚᱨᱟᱢ ᱯᱚᱱᱚᱛ ᱨᱮ ᱢᱮᱱᱟᱜ ᱮᱭᱟᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱨᱮ ᱫᱚ ᱢᱮᱱᱟᱜᱼᱟ ᱠᱚᱞᱟᱥᱳᱵᱽ ᱦᱚᱱᱚᱛ, ᱯᱟᱪᱷᱮ ᱱᱟᱠᱷᱟ ᱨᱮ ᱫᱚ ᱢᱮᱱᱟᱜ ᱢᱟᱢᱤᱛ ᱦᱚᱱᱚᱛ, ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱢᱮᱱᱟᱜᱼᱟ ᱥᱮᱨᱪᱤᱯ ᱦᱚᱱᱚᱛ, ᱮᱛᱚᱢ-ᱯᱟᱪᱮ ᱱᱟᱠᱷᱟ ᱨᱮ ᱫᱚ ᱢᱮᱱᱟᱜᱼᱟ ᱞᱩᱝᱜᱽᱞᱤᱭ ᱦᱚᱱᱚᱛ ( Lunglei district) ᱟᱨ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱢᱮᱱᱟᱜᱼᱟ ᱪᱟᱢᱯᱟᱭ ᱦᱚᱱᱚᱛ ᱾ ᱱᱚᱶᱟ ᱦᱚᱱᱚᱛ ᱫᱚ ᱓,᱕᱗᱗ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ (᱑,᱓᱘᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱟᱭᱡᱚᱞ ᱱᱟᱝᱜᱽᱨᱟᱦᱟ ᱫᱚ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱟᱨ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱶᱟ ᱜᱮ ᱢᱤᱡᱚᱨᱟᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱟᱝᱜᱮ ᱩᱛᱟᱹᱨ ᱦᱚᱲ ᱞᱮᱠᱷᱟ ᱟᱱ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾